بۆ هەموو حەز بە دیدارو مەجلیسی نێچیرڤان بارزانی دەکەن؟\n2018-11-01 [12:56 PM]\nنوسینی : كارزان شاكری\nمام هەژار لە کتێبی "چێشتی مجیور"، نوسیویەتی و دەڵێت: بۆیە من مەجلیسی مەلاموستەفام هەڵبژارد تا بەکەرامەتەوە بژیم ، مام جه‌لال تاڵەبانی کەلە ژیان دامابوو لە لێدوانێكى بۆ کەناڵی جزیرەی عەره‌بى ووتی" گەورەترین هەڵەی ژیانم ئەوەبوو لەژێر فەرمانی مەلاموستەفای بارزانی نەمر دەرچووم"، دوای دامه‌زراندنی بزووتنه‌وه‌ی گۆڕان کاتێک سەرۆک مسعود بارزانی چوو بۆ سلێمانی به نەوشیروان موستەفایان ووت سەرۆک بارزانی دێت بۆ دیدارت نه‌وشیروان ووتی ئەوە شەڕەفێکی گەورەیە هەڵۆ یەک جار لەسەر داری بەرز دەنیشێتەوە، بۆیە نەوشیروان دواتر هەر لە گردەکە تا سەری بڵند بەمونیکایەک چوو بۆ سەری بڵند بۆ لایی سەرۆک مسعود بارزانی ، قوباد تاڵەبانی لە کەناڵی جەزیرە ده‌ڵێت: کاک نێچیرڤان و بەندە نەبا هەرێم لەبەین دەچوو، ئەم قسەیه‌ی قوباد تاڵەبانی شکۆ و مجلیسی نێچیرڤان بارزانیە کە مام هەژار دەڵێت بۆیە ئەم مجلیسەم هەڵبژارد ، قوبادیش کە لە مه‌جلیسی نێچیرڤان بارزانی دا حزوری هەبوو دەیزانی چۆن بوو چ ئاستێکی مقام و مقالی سیاسی دابوو.\nحسن عەلەوی سیاسەتمەداری عەرەبی عێراقی سەبارەت بەنێچیرڤان بارزانی دەڵێت" نێچیرڤان كەسایەتی ئارامی سیاسیە لەهەرێم و ناوچەکە کوژێنەوەی ئاگری گەرمی سیاسیە ، هێمن و سەرکەوتووه ، بۆیه‌ش نێچیرڤان بارزانی لەهەرێم و عێراق بەسەرکەوتووترین چاوی سیاسی دادەنرێت.\nحسن عەلەوی دەشڵێت: من نێچیرڤان بارزانی ناناسم چونکە لە جیلی سیاسی من نەبووە ، بەڵام دەتوانم بڵێم سەرکەوتوترین گەنجی سیاسیە لەناوچەکە وەک عه‌قلی سیاسی سەردەم هەژمار دەکریت.\nبۆیە گەر خوێنەوە بۆ ئەو کابینانەی حکومەتی هەرێم بکرێت کە نێچیرڤان بارزانی تێدا سەرۆکی حکومەت بووە زۆرترین دەسکەوتی دبلۆماتی سیاسی و ئابوری و هەیبەتی دەوڵەتداری بەخۆیه‌وه بینیوە لەئەداو مه‌هامی حکومەتداری رۆژانە ، چونکە مه‌جلیسی نێچیرڤان بارزانی شوێنی هەموو هێزو حیزبە سیاسیەکانی تیدا جێگا بویتەوە نێچیرڤان بارزانی بڕوای بەیەک تیمی کاری سیاسی و حکومداری هەیە ، بۆیە ئەوەی نێچیرڤان بارزانی بناسێ و کاری لەگەڵ کردبێت دەزانی مه‌جلیسی بارزانی سه‌رۆكوه‌زیر مه‌جلیسی شکۆداری و شکۆ بەخشینە ، هه‌ر ئه‌مه‌ش وایكردووه كه هەمووان حەزدەکەن بەدیداری ده‌وڵه‌تمه‌دار نێچیرڤان بارزانی بگەن.


به‌یاننامه ئاکامه‌کانی هه‌ڵبژاردنی سه‌رکۆماری، رێفراندۆمێکی واتادار – Giareng\n– دوو له به‌هێزترین کاندیداکانی خولی پێشوو(میرحوسێن مووسه‌وی و مێهدیی که‌رروبی) که یه‌که‌میان براوه‌ی هه‌ڵبژاردنی خولی پێشووی سه‌رکۆماری بوو، وێڕای سه‌دان ناڕازیی دیکه له ده‌سکاریی ئاکامه‌کانی ئه‌و هه‌ڵبژاردنه هه‌ر وا له ده‌ستبه‌سه‌ری و به‌ندیخانه دابوون،\n– زۆربه‌ی نزیک به ته‌واوی ئه‌و کاندیدایانه‌ی ده‌یانتوانی نوێنه‌رایه‌تیی به‌شێک له ویست و داخوازه‌کانی خه‌ڵک یان ته‌نانه‌ت ریفۆرمخوازانی ده‌ره‌وه و ناوه‌وه‌ی نیزامی کۆماری ئیسلامی بکه‌ن، له لایه‌ن شووڕای نیگابانه‌وه، سه‌لاحیه‌تیان ره‌ت کرابۆوه و مه‌یدانه‌که به تایبه‌تی بۆ کۆنه‌پارێزان و ئوسوولگه‌راکانی نزیک به ناوکه‌ی ئه‌سلیی ده‌سه‌ڵات، ئاوه‌ڵا هێشترابۆوه،\n– حیزب و و رێکخراوه سیاسییه‌کانی ئۆپۆزیسیۆنی ده‌ره‌وه‌ی وڵات، هه‌ر وه‌ها زۆر که‌سایه‌تیی جۆراوجۆر و چالاکی سیاسی، کولتووری و کۆمه‌ڵایه‌تی له ده‌ره‌وه و ژووره‌وه‌ی وڵات ، به هۆی دژه‌دیموکراتیکبوونی سیسته‌می کۆماری ئیسلامی و پرۆسه‌ی هه‌ڵبژاردنه‌کانی و رێزدانه‌نانی رێبه‌ری و دامه‌زراوه داسه‌پاوه‌کانی دیکه‌ی ئه‌و رێژیمه بۆ ئاکام و په‌یامی هه‌لبژاردنه‌کان، هه‌ڵبژاردنه‌کانی 24ی جۆزه‌ردانیان ته‌حریم کردبوو.\n– ئه‌زموونی تاڵی 8سال ده‌سه‌ڵاتداره‌تی و به‌ڕێوه‌به‌رێتیی سه‌رکۆمار و ده‌وڵه‌تێکی گوێ له مستی به‌یتی رێبه‌ری و سوپای پاسداران و ده‌زگا و دامه‌زراوه  نیزامی و ئه‌منییه‌تییه‌کانیان به نرخێکی گران تێده‌په‌ڕاند ،\n– له ئاکامی هه‌رچی یه‌کده‌ستکرانی ده‌سه‌ڵات له هه‌ر سێ بیاڤی یاسادانانو به‌ڕێوه‌به‌رێتی(ده‌وڵه‌ت)، قه‌زایی دا،سه‌رکوت و ده‌مکوتکردنی نه‌ک هه‌ر چه‌شنه ده‌نگێکی جیابیر و ناڕازیی نێو خه‌ڵک، به‌ڵکوو هی نێوخۆی نیزامیش، ببووه ره‌واڵێکی ئاسایی و، خه‌فه‌قان و زه‌بروزه‌نگ باڵی به سه‌ر هه‌موو ولات دا کێشابوو،\n– سیاسه‌ته‌کانی ده‌وڵه‌تی ئه‌حمه‌دینه‌ژاد و ده‌زگا و دامه‌زراوه‌کانی دیکه له هه‌ر دوو ئاستی نیوخۆیی و ده‌ره‌وه دا، که شه‌خسی رێبه‌ری نیزام هانده‌ر و پشتیوانیان بوو،خه‌ڵک و وڵاتی ئێرانیان له گه‌ڵ گوشار وته‌حریمی سیاسی و ئابووریی کۆمه‌ڵگه‌ی جیهانی و کێشه و قه‌یرانی جۆراوجۆریی نیوخۆیی به‌ره‌وڕوو کردبوو.\nله گه‌ڵ ئه‌وه‌ی ئه‌ندازیارانی هه‌ڵبژاردن له ئێران، کاندیدایه‌کی ئه‌وتۆیان له مه‌یدانی ململانێ دا نه‌هێشتبۆوه که پێکهاته و توێژ و ته‌یفه جیاوازه‌کانی خه‌ڵکی وڵات، داخوازه‌کانی خۆیان له دروشم و به‌رنامه‌کانی ئه‌و دا بدۆزنه‌وه، زۆرینه‌یه‌کی گه‌وره له ده‌نگده‌ران، ده‌نگیان به ئاغای حه‌سه‌نی رووحانی دا که دروشم و به‌رنامه‌کانی تا راده‌یه‌کی به‌رچاو له دروشم و به‌رنامه‌کانی 5کاندیدای دیکه‌ی سه‌رکۆماری، جیاواز بوون. نزیکه‌ی 19 میلیۆن ده‌نگده‌ر، که له نێویاندا زۆر که‌س هه‌بوون به‌رنامه و کاندیدایه‌کی ته‌واو دڵخوازی خۆیان شک نه‌ده‌برد، له رێگای ده‌نگدان به تاکه کاندیدایه‌ک که خوازیاری” ئیعتدال ومیانه‌ڕه‌وی” و چاوخشاندنه‌وه به سیاسه‌ته نێوخۆیی و ده‌ره‌کییه‌کانی کۆماری ئیسلامی بوو، شکستێکی گه‌وره و تاڵیان به ئوسوولگه‌راکان و کۆنه‌پارێزانی نێو کۆماری ئیسلامی چێشت و ئاکامی هه‌ڵبژاردنی یازده‌یه‌مین خولی سه‌رکۆمار‌ییان، به زیانی ویستی خامنه‌یی و به‌یتی ره‌هبه‌ری وسوپای پاسداران و هتد گۆڕی.\n– ئه‌وخه‌ڵکه‌ی چوونه سه‌ر سندووقه‌کانی ده‌نگدان، نه‌ک بۆ نیشاندانی پشتیوانی له ڕێژیمی کۆماری ئیسلامی و خوڵقاندنی “حه‌ماسه‌ی سیاسی” به‌و  جۆره که خامنه‌یی وراگه‌یه‌نه‌کانی ڕێژیم ئیددیعای ده‌که‌ن، به‌ڵکوو بۆ گه‌یاندنی په‌یامی خۆیان که داوای گۆڕان وناره‌زایه‌تیده‌ربڕین له سیاسه‌ته نیوخۆیی و ده‌ره‌کییه‌کانی چه‌ند ساڵی رابڕدووی ده‌سه‌ڵاتدارانه، له هه‌ڵبژاردن دا به‌شداربوون.\n– هه‌روا که هه‌ڵوێستی ته‌حریمی هه‌ڵبژاردن و پشتکردن له سندووقه‌کانی ده‌نگدان، جۆرێکه له ناڕه‌زایه‌تیده‌ربڕین له ده‌سه‌ڵاتی وڵات و نیشانده‌ری نادیموکراتیکبوون و وڵامده‌رنه‌بوونی پڕۆسه و سیسته‌می هه‌ڵبژاردنه، به‌شداریی واتاداری خه‌ڵک له هه‌ڵبژاردن و ده‌نگدان له سیسته‌مێکی داخراوی وه‌ک کۆماری ئیسلامییش دا، وه‌ک به ته‌جره‌به ده‌رکه‌وتووه، جۆرێکی دیکه له ناره‌زایه‌تیده‌ربڕین و “نا”گو‌تنه به ده‌سه‌ڵاتی وڵات و سیاسه‌ته‌کانی، که له هێندێک قۆناغ دا ده‌توانێ ڕۆڵ و کاریگه‌ریی خۆی هه‌بێ.\n– ده‌سه‌ڵاتی کۆماری ئیسلامی له ته‌واوه‌تی خۆی دا و به تایبه‌تی چڵه‌پۆپه‌ی ئه‌م ده‌سه‌ڵاته واته وه‌لیی فه‌قیه، ده‌بێ په‌یامی نزیکه‌ی 19میلیۆن ده‌نگده‌ری ئێرانی به دروستی تێ بگا و ئه‌م هه‌ڵبژاردنه وه‌ک رێفراندۆمێک سه‌یر بکا که زۆرایه‌تییه‌کی گه‌وره له ده‌نگده‌ران، له ڕێگای ده‌نگه‌کانیانه‌وه په‌یامێکی روونیان به‌وان داوه. خه‌ڵکی ئێران خوازیاری گۆڕانن. گۆڕان له‌و سیاسه‌تانه دا که وڵاته‌که‌ی ئه‌وانی له جیهان دابڕیوه و به‌ره‌ورووی گوشار و گه‌مارۆی جیهانی و هه‌ژاری وبرسیه‌تیی کردوونه‌وه، گۆڕان له جۆری ده‌سه‌لاتداره‌تییه‌ک دا که که‌مترین ماف و ئازادی به هاونیشتمانان ڕه‌وا نابینێ و ولاتی خۆیانی لێ کردوون به زیندان و دۆزه‌خ. گۆڕان له‌و قانوون وچوارچێوه و ڕێوشوێنانه دا که به‌رهه‌می بڕیار و ئیراده‌ی خه‌ڵک نین و تاقمێک به ناوی دین وشه‌ریعه‌ته‌وه به سه‌ر ئه‌وانیان دا سه‌پاندوون.\n– سه‌رکۆماری هه‌ڵبژێردراو ئاغای حه‌سه‌نی ره‌وحانی، که توانیویه‌تی ده‌نگ و متمانه‌ی ئه‌م ژماره زۆره‌ی ده‌نگده‌ران به ده‌ست بێنێ و له ململانێ له گه‌ڵ5 کاندیدای دیکه دا سه‌ربکه‌وێ، به‌رپرسیاره‌تییه‌کی میژوویی که‌وتۆته سه‌ر شان.ئه‌گه‌ر ترۆپکی ئه‌و نیزامه وسروشتی پێکهاته‌ی کۆماری ئیسلامییش، هانده‌ر و یارمه‌تیده‌ری نه‌بن و ته‌نانه‌ت له به‌رده‌می دا رێگر بن، له سه‌ریه‌تی به به‌ڵێنه‌کانی خۆی وه‌فادار بێ. ئه‌زموونی سه‌رکۆماره‌کانی پێشوو، که ره‌زامه‌ندیی وه‌لیی فه‌قیه و ره‌چاوکردنی به‌رژه‌وه‌ندی نیهاد و ناوه‌نده ناخه‌ڵکی و داسه‌پاوه‌کانیان خسته سه‌رووی پشتبه‌ستن به پشتیوانیی خه‌ڵک وهه‌نگاونان بۆ جێبه‌جێکردنی چاوه‌ڕوانییه‌کانیان، ده‌توانێ زۆر ده‌رسی به نرخی بۆ ئه‌م سه‌رکۆماره تێدا بێ. ده‌نگدانی خه‌ڵک له 2ی جۆزه‌ردانی 1376، 22ی جۆزه‌ردانی 1388 و 24ی جۆزه‌ردانی ئه‌مساڵ دا،ده‌ریان خستوه که هه‌ر کاندیدایه‌کی سه‌رکۆماری،ئاوڕ له ویست و داخوازه‌کانی خه‌لکی وڵاته‌که‌ی بداته‌وه، خه‌ڵك بوێرانه به پێشوازییه‌وه ده‌چن و سه‌ری ده‌خه‌ن.شاراوه‌ش نییه که هه‌ر سه‌رکۆمارێک خه‌ڵکی له پشت بێ، ته‌نانه‌ت ئه‌گه‌ر له نیوخۆی سیسته‌می ده‌سه‌ڵاتیش دا کارشکێنیی بکه‌ن، هه‌م له ئاستی نیوخۆیی و هه‌م له ئاستی نیوده‌وڵه‌تی دا،ده‌توانێ سه‌رکه‌وتن به ده‌ست بێنێ.\n– خه‌ڵکێک که سه‌ره‌ڕای هه‌موو کۆسپ و له‌مپه‌ره‌کان، به یه‌کگرتوویی و وشیاریی سیاسی و ده‌نگدانی واتاداری خۆیان، توانیان ناوکه‌ی سه‌ره‌کیی ده‌سه‌ڵات له کۆماری ئیسلامی دا تووشی شکستێکی سه‌رسوڕهێن بکه‌ن، ده‌بێ ئه‌م سه‌رکه‌وتنه بکه‌نه ده‌سمایه‌ی خه‌بات و ململانێی له‌مه‌ودوای خۆیان له گه‌ل دیکتاتۆری و سه‌ره‌ڕۆیی. به تایبه‌تی پێشه‌نگان و چالاکانی خه‌باتی هێمنانه و مه‌ده‌نی له نیوخۆی رۆژهه‌ڵاتی کوردستان، که رۆڵیان له خستنه رووی پرسی کورد و سه‌رنجڕاکێشانی کاندیداکانی سه‌رکۆماری بۆ لای سته‌ملێکراویی نه‌ته‌وه بنده‌سته‌کان و به تایبه‌تی نه‌ته‌وه‌ی کورد له ئێران راکێشا، پێویسته به بڕوابه‌خۆبوونێکی زیاتره‌وه کاری خۆیان درێژه بده‌ن. ده‌نگه‌کانی ڕێژه‌یه‌کی جێگای سه‌رنجی خه‌ڵک له کوردستان به ئاغای حه‌سه‌نی روحانی، هه‌ڵگری واتا و وپه‌یامێکی زۆر ڕوونن. ئه‌و ده‌نگانه، پێوه‌ندیی راسته‌وخۆیان به‌و مافانه‌ی نه‌ته‌وه‌ی کورده‌وه هه‌یه که زیاتر له 30 ساڵه له لایه‌ن کۆماری ئیسلامییه‌وه، پشتگوێ خراون و ئێستا سه‌رکۆماری هه‌ڵبژێردراو به‌رعۆده بوو، لانی که‌مێک له‌وان، دابین و ده‌سته‌به‌ر بکا. نه‌ک هه‌ر نابێ ڕێگا به سه‌رکۆماری نوێ بدرێ ئه‌م به‌ڵێنانه له بیر خۆی بباته‌وه، به‌ڵکوو ده‌بێ هان بدرێ ڕێخۆشکه‌ری هه‌نگاوی گه‌وره‌تر و ئالوگۆڕی زیاتر بێ.


تەیەموم کردن بۆ نوێژی بەیانی لەبەر لەش گرانی گەر جەوی دونیا سارد بوو دروسته؟ چونکە تاوەکو ئاو گەرم بکەم خۆر هەڵدێ: ماڵپەڕی وەڵامەکان\nپاك و خاوێنىتەیەمومتەیەموم کردن بۆ نوێژی بەیانی لەبەر لەش گرانی گەر جەوی دونیا سارد بوو دروسته؟ چونکە تاوەکو ئاو گەرم بکەم خۆر هەڵدێ\nتەیەموم کردن بۆ نوێژی بەیانی لەبەر لەش گرانی گەر جەوی دونیا سارد بوو دروسته؟ چونکە تاوەکو ئاو گەرم بکەم خۆر هەڵدێ\nئەگەر وەسیلە و ئامێرى ئاوگەرم کردن بەردەست بوو ئەوا نابێت بڵێت لە بەر ئەوەی ماوەیەكی كەم ماوە بۆ ئەوەی خۆر هەڵبێت تەیەموم دەكەم و نوێژەكەم دەكەم ! بەڵكو دەبێت خۆی بشوات ئەنجا نوێژەكەی بكات با خۆریش هەڵبێ (ئەمە فەتوای شێخ ئەلبانى یە ڕەحمەتی خوای لێبێت لە كتێبی (تـمام المنة) ص: (132)).\nوە سەبارەت بە کەسێک کە هیچ ئامێرى ئاوگەرم کردنى لانەبوو تا ئاوەکەى پێ گەرم بکات ئەوا زاناى پایەبەرز شێخ محمد بن صالح العثیمین رحمه الله دەفەرموێ :\nگەر خۆشوشتن لەسەر یەکێک لەئێوە واجب بوو و دونیا سارد بوو ، و هیچ شتێکی لا نەبوو ئاوی پێ گەرم بکات و ترسا لەوەی توشی نەخۆشی ببێت گەر بە ئاوى سارد خۆى بشوات ئەوا دروستە تەیەموم بکات ، بەڵام دواتر هەر کاتێک توانای خۆشوشتنی هەبوو وەک ئەوەی ئاوەکە گەرم ببێت یاخود جەوی دونیا خۆش بێت ویاخود شتێکی دەس کەوێت ئاوی پێ گەرم بکات ئەوا پێویستە لەسەری خۆی بشوات ؛ چونکە تەیەموم تەنها کاتێ پاک کەرەوەیە کاتێ کەعوزرێک هەبوو ، وهەرکاتێک عوزرەکە نەما ئەوا واجبە لەسەری ئاو بەکار بێنێت .\nکێشەی من ئەوەیە تەمبەڵی دەکەم لە غوسلى لەشگرانى لەکاتێکدا کە ئاو سارد بێت ، وەمن دەترسم مونافیق بم ئایا هیچ ڕوخسەتێک هەیە ؟ ئایا مەرجە خۆڵی تەیەموم تۆزی هەبێ؟ ته‌یه‌موم كه‌ى دروسته بكرێت و شێوازه‌كه‌ى چۆنه، وه چی شتێكیش به‌تاڵى ده‌كاته‌وه؟ چەند حوکمێک تایبەت بە تەیەموم دەتوانین چەند نوێژ بە تەیەمومێك بكەین؟\nسەردان: ١,٧٠٩ بەش: تەیەموم\nپرسیاری دواترکێشەی من ئەوەیە تەمبەڵی دەکەم لە غوسلى لەشگرانى لەکاتێکدا کە ئاو سارد بێت ، وەمن دەترسم مونافیق بم ئایا هیچ ڕوخسەتێک هەیە ؟ پرسیاری پێشترحوکمى ڕۆشتن بۆ ئاهەنگى سەرى ساڵ و گۆرانى و مۆسیقا


له ڕووداوی نقووم بوونی یه‌خته‌كه‌ی كۆچبه‌ره كورده‌كان له یۆنان 3 كه‌س به‌تۆمه‌تی قاچاخچێتی ده‌ستگیر كران | Pishti News\nپه‌ڕه‌ی سه‌ره‌کی/په‌نابه‌ران/له ڕووداوی نقووم بوونی یه‌خته‌كه‌ی كۆچبه‌ره كورده‌كان له یۆنان 3 كه‌س به‌تۆمه‌تی قاچاخچێتی ده‌ستگیر كران\nPishtiwan Jaf Follow on Twitter 2020/01/15\n2,061 پێش خوله‌کێک\n3 كۆچبه‌ری ئه‌فغانی كه له ناو یه‌خته‌كه‌ی په‌نابه‌ره كورده‌كان بوون، له لایه‌ن پۆلیسی یۆنانه‌وه به تۆمه‌تی قاچاخچێتی ده‌ستگیر كران.\nله ڕووداوه‌كه‌و ڕۆژی شه‌ممه‌ی 11/1/20 كه تێیدا 53 كۆچبه‌ر له یه‌ختێكدا ژێر ئاو كه‌وتن و له نێویاندا 28 كورد بوونیان هه‌بوو، له ڕووداوه‌كه‌دا 21 كۆچبه‌ر ڕزگار كران له نێویاندا 4 كورد و ته‌رمی 12 كۆچبه‌ریش هێنرانه ده‌ره‌وه.\nدوای لێكۆڵینه‌وه پۆلیسی ده‌ریاوانی یۆنان و هێزه ئه‌منیه‌كان، 3 كۆچبه‌ری ئه‌فغانی كه له ناو یه‌خته‌كه‌دا بوون، به تۆمه‌تی قاچاخچێتی ده‌ستگیر كران.\nبه پێی زانیاریه‌كانی تیمی پشتی-نیوز، هه‌رسێ ئه‌فغانیه‌كه كه ته‌مه‌نیان 25 و 29 و 48 ساڵه و كاپتنی یه‌خته‌كه بوون و كۆچبه‌ره ڕزگار كراوه‌كان و كورده‌كانیش له پۆلیسی ده‌ریاوانی یۆنان ئه‌و 3 ئه‌فغانیانه‌یان تۆمه‌تبار كردووه وه‌ك كاپتنی یه‌خته‌كه.\nدوێنێ نیوه‌ڕۆ، ئه‌فغانیه 25 و 29 ساڵه‌كه له لایه‌ن دادگای ناوچه‌ی پرێڤێزا له باكوری یۆنان، بڕیاری زیندان كردنیان بۆ ده‌رچوو. ئه‌فغانیه ته‌مه‌ن 48 ساڵه‌كه سبه‌ینێ ده‌چێته به‌رده‌م دادگا و ئه‌ویش زیندانی ده‌كرێت به پێی ماده‌ی 4251/2014 و 3386/2005 وه‌ك تۆمه‌تی قاچاخچێتی.\n53 كۆچبه‌ر له یه‌ختێكدا یه‌ختی كۆچبه‌ره كورده‌كان یۆنان


یەمەن.. ئاماری قوربانیان و دۆخی ئێستای خەڵک – ئیسلامی\nسه‌ره‌تا/ جیهانی ئیسلامی/یەمەن.. ئاماری قوربانیان و دۆخی ئێستای خەڵک\nیەمەن.. ئاماری قوربانیان و دۆخی ئێستای خەڵک\nیەمەن، ئەو وڵاتەی کە پێغەمبەر (صلی اللە علیە وسلم) لەگەڵ (شام/سوریا) پێش زیاتر لە ١٤٠٠ ساڵ لەبارەیانەوە دەیفەرموو (اللهم بارك لنا في شامنا، اللهم بارك لنا في يمننا)، لە ئێستادا لەژێر ڕەحمی مووشەکی خوێنڕێژاندایە.\nهەردوو وڵاتەکە ماوەی چەندین ساڵە لە گەلەکەیان دەکوژرێت و خوێنیان دەڕژێنرێت بەناوی وەدیهێنانی ئاشتی و ئازادکردنی خاکەکانەوە، بەڵام ئاشتییەک کە تەنیا مەرەکەبی سەر کاغەز و ئازادکردنێک کە تەنیا گوفتاری سەر زارەکانە و چەندین ساڵە هیچی لێ سەوز نەبووە.\nبەرەبەیانی ئەمڕۆ هەریەکە لە سعودیەی عەرەبی و ئیماراتی عەرەبی هێرشەکانیان بۆسەر شاری حەدیدە لە یەمەن دەستپێکرد، و ڕێکخراوی نەتەوە یەکگرتووەکانیش هۆشداریدا لەوەی کە مەترسی لەسەر ژیانی ٢٥٠ هەزار هاووڵاتی حەدیدە هەیە.\nهەریەکە لە سعودیە و ئیمارات بەناوی شەڕی دژی چەکدارانی حوسی هێرشەکان دەکەن (کە وەک باسدەکرێت حوسیەکان لەلایەن ئێرانەوە پاڵپشتی دەکرێن).\nکەناڵی جەزیرە باسی لەوە کردووە کە ئەو جەنگەی سعودیە و ئیمارات دەستیانپێکردووە لە شاری حەدیدە لەماوەی سێ ساڵی ڕابردوودا وێنەی نەبووە، هاوکات ئاماژە بەوەش کراوە کە هێزە زەمینییەکانی یەمەن پاڵپشتی سعودیە و ئیمارات دەکەن.\nئەو حکومەتەشی کە بە شێوەیەکی نێودەوڵەتی دانیپێدانراوە لە ڕاگەیەندراوێکدا ڕایگەیاندووە کە هەموو “هۆکارێکی سیاسیی و ئاشتیخوازییان” لەبەردەستدایە بۆ وەدەرنانی میلیشیا حوسیەکان لە بەندەری حەدیدە و “ئازادکردنی بەندەری حەدیدەش دەبێتە خاڵی بنچینەیی تێکۆشانەکەمان بۆ کۆنترۆڵکردنەوەی یەمەن”.\nئەوەش لە ڕاگەیەندراوەکەدا هاتووە “ئازادکردنی بەندەری حەدیدە دەستپێکی شکست و کەوتنی میلیشیا حوسیەکان دەبێت”، و دەستی ئێران دەبڕێتەوە کە بە وتەی حکومەتی یەمەن ماوەیەکی زۆرە بەهۆی چەکەکانیەوە خوێنی پیرۆزی یەمەنی ڕشتووە.\nبەپێی کەناڵی ئەلعەرەبیەی ئیماراتی، هێزەکانی یەمەن کۆنترۆڵی باشووری شاری نەخیلەیان کردووە.\nبەگوێرەی سەرچاوە فەرمییەکان، بەهۆی هێرشەکانی هاوپەیمانێتیی وڵاتانی عەرەبی کە سعودیە سەرۆکایەتی دەکات (و ئەمریکاش هاوکاری و پاڵپشتی لۆجستی دەکات) لە مانگی ئازاری ٢٠١٥وە زیاتر لە ١٠ هەزار هاووڵاتی مەدەنی یەمەن کوژراون.\nنەتەوە یەکگرتووەکان لە ماوەی چەند هەفتەی ڕابردوودا باسی لەوە کرد کە قەیرانی مرۆیی یەمەن خراپترین قەیرانی مرۆییە لە جیهاندا، بە جۆرێک کە خواردن و سوتەمەنی و پێداویستی پزیشکی دەستناکەون یان بە زەحمەت دەستدەکەون.\nبەگوێرەی نەتەوە یەکگرتووەکان لە شاری حەدیدە و دەوروبەری نزیکەی ٦٠٠ هەزار کەس دەژین و زیاتر لە ٢٥٠ هەزاریان لەوانەیە بەهۆی ئەو هێرشەوە کە دەستیپێکردووە هەموو شتێک لەدەستبدەن “بە ژیانیشیانەوە”.\nنەتەوە یەکگرتووەکان باسی لەوەش کردووە کە شاری حەدیدە زۆرترین ژمارەی خەڵکی نەخۆشی لە یەمەن تیادایە کە زیاتر لە ٧٠%ی دانیشتوانەکەیەتی، بەتایبەتی منداڵان و مەترسی بەدخۆراکیشیان لێدەکرێت.\nڕێکخراوی یونیسێفیش باسی لەوە کردووە کە زیاتر لە ٣٠٠ هەزار منداڵ لە شاری حەدیدە ژیانیان لە مەترسیدایە و بە ملیۆنان کەسیش پێویستیان بە هاوکاریی مرۆییە.\nهەر بەهۆی جەنگی یەمەنەوە زیاتر لە دوو ملیۆن کەس ئاوارەبوون، ئەمە جگە لە دابڕانی ملیۆنان خوێندکار لە خوێندن و قەیرانە جۆراوجۆرەکانی تری یەمەن.\nبەریتانیا باڵیۆزخانەکەی لە سوریا نۆژەندەکاتەوە\nترەمپ لەم هەفتەیەدا کۆبوونەوەیەکی گرنگ لەبارەی ڕێککەوتنی سەدە و وادەی ئاشکراکردنییەوە دەکات


ئەبوبەکر جاف : بون وەک پەیوەندی ، بون لە پەیوەندیدا . – WTARIKURD\nلە ئۆنتۆلۆژیای جەوهەرەوە بۆ ئۆنتۆلۆژیای پەیوەندی .\nهەموو فینۆمینێک لە دونیادا بە لای کەمەوە پەیوەندی نێوان دوو هێزە ( ئەوەی بونی نەبێت نۆمین و شتە لە خۆیدا ، ڕەخنەی نیتشە لە میتافیزیکیای جەوهەرو ماهیەتی ئەبەدی و نەگۆر ، ڕخنە لە نۆمین و شت لە خۆیدا ” ی کانت). پەیوەندی دو هێز کە یەکێکیان لە دۆخی هێرشبردن و هەڵکوتانە سەر ئەویتردایە.هەموو هێزێک لە گەڵ هێزێکی تردا لە بەریەککەوتن و بەیەکدادانێکی ململانێ و هەیمەنەکردندایە.ئەم ململانێ و بەرکەوتنە ڕەنگدانەوەوتیشکی بۆ سەر کۆی هێزەکانی تر دەبێت” ئیرادەی هێز دەرناکەوێت تەنیا لە ڕێگەی پەیوەندی بەرەنگاری و بەرگرییەوە نەبێت ، هێزێک بە دوای ئەو هێزەدا دەگەرێت کە بەرهەڵستکارو بەپەرچدەرەوەیەتی. هێزێک بە دوای بەریەککەوتن و بەرهەڵستکاری و پێکداداندا دەگەڕێت ، بەمشێوەیەو بە ڕێژەیی بە دوای یەکە باڵاکاندا دەگەڕێت. یەکێتی و یەکبونێکی باڵاش دەبێت وەک یەکەیەک لێیتێبگەین کە یەکەیەکە ، پەیوەندی هێزەکان لە خۆی دەگرێت و لە هەناویدایەواتە هێرش و بەرگری ، هێرش و بەرەنگاری،کردارو پەرچە کردار .\nوێنەیەکی تەواو گشتگیرو گشتی بۆ ” ئیرادەی هێز ” کردارە ،کردار نواندنێکە دژ بە هێزی تر، دژ بە بەرگری ئەو هێزەی بەرانبەری دەوەستێتەوە. بۆ ئەوەی لەو شتە تێبگەین چی بە سەر هەر هێزێکدا دێت لە میانەو لە ناو ئەو پرۆسەیەی کە ئیرادەی هێز هیچ نییە جگە لە پەیوەندی، دەبێت بڵێین هەموو هێزێک هەیمەنەو باڵادەستی و فراوانخوازی خۆی فراواندەکات بە سەر هێزێکی تردالە هەمان ئەو دەمەی هێزێکی تر هەڵدەسێت بە بەرگری و بەرەنگاربونەوە.بەمشێوەیە دورخستنەوەی هەر هێزێک مانای نابێت.هەموو دیاردەیەک لە بوندا پێویستە بەوشێوەیە لێ یتێبگەین کە،گوزارشتکردن و مانێژستبونی ململانێ و کێبەرکێ و بەریەککەوتنی هێزەکانە هەندێکیان دژ بە هەندێکی تریان.ئێمە ئەگەر یەکبون و یەکێتییەکمان بینی لە دراو دیاردەیەکدا،ئەم یەکبونە هیچ نییە جگە لە یەکەیەک کە کۆمەڵێک هێزی گەمەکەری لە خۆ گرتووە.ئەمەی کە وتمان بۆ بون و بۆ دونیا بە گشتی دەکرێت ڕاستی بێت.ڕاستییەکە بۆ هەموو دونیا و بون دشێت :دونیایەک لە خۆیدا بونی نییە،هەر لە بنەڕەت و بنچینەدا دونیای پەیوەندییەکانە.\nئەم هەڵوەشاندنەوەو تورهەڵدانەی “یەکێتی و یەکبونی “بون” لە کۆی تێکستەکانی نیتشەدا دەبینرێت.ئەم هەڵوەشاندنەوەو هەڵگەرانەوەیە وێرانکدرنی ئەو دیدگا ئەقڵانییەیە کە بِڕوای بە “یەک،یەکێتی و یەکبن” هەیە،دژ بە جەوهەرخوازییە،دژ بە هۆ و هۆکار بەندییە.دژ بەو “یەک”ئۆنتۆلۆژییە،میتافیزیکییە یونیڤیرساڵ و گەردونییەی کە “حیکایەت و گێڕانەوە گەورەکان هەر لە ئەفلاتونەوە تا هێگڵ و بە مارکسیشدا تێدەپەڕێت.\nئەو دونیایەی نیتشە دەیەوێت لە دەرەوەی “بنچینەی سەرتایی و یەکەمین،بنەڕتی یەکەمین وێنای بکات و چییە؟ئایا ئەمە بە ئاسانی و بەوەی کەزوو دێتە دەستمانەوە دەیەوێت بڵێت فرەیی هێز و هەمەچەشنی و جیاوازی هێزەکانە؟.ئێمە لەوە تێدەگەین نیتشە کاری پاچەپارچەکردن و بەشبیەشکردنی “یەک و یەکگەراییە”.\nئەو کاتەی پەیوەندییەکان دەچنە پێشەوە و باڵادەست دەبن ،ئەو کاتە شوێن و پێگەی “یەک”بە هەمانشێوەی خۆی نامێنێتەوە:دونیای پەیوەندی بون و ئامادەیی دەبێت بە بێ یەکەیەکی تر :هێزێکی ئامادە لە هەموو شوێنێکدا،یەک”ەو فرەشە وەک یاری هێزەکانچەشنی یاری شەپۆلی دەریاکان لە هەڵکشان و داکشانیاندا،وەک زەریایەک کە پڕ بێت لە تۆفان و هەڵکشان و زیادبونێکی بەردەوام لە گۆڕانێگی هەمیشەیی و بەردەوامدا”بەمشێوەیە “یەک،تاک”پەیوەندییەکی تەنگاوتەنگ و ناچاری بە فرەییەوە هەیە.،وە پەیوەندی بە یاری هێزەکان و شەپۆلەکانییەوە هەیە،پەیوەندی بە دریژبونەوەو شەپۆلی بەردەوامەوە هەیە،بەمشێوەیە :یەک “یجەوهەری،ئەقلێ، میتافیزیکی مێژویی سروشتی خۆی لە دەستدەدات.تەنانەت فرەیی و هەمەچەشنی هێزەکان بنەڕەت و بنچینەی “یەکەمین “نین.ئەوەی بونی هەیە:(یەک-فرەیی ) وەک سەوەی یەکێک لە گەورە فەیلەسوفانی ژیان ” برگسۆن ” باسی دەکات.\nئیرادەی هێزفرەیی هێزەکانە کە سروشتی پەیوەندی و پەیوەندبەندییە،وە سروشت و سیمای ئەم پەیوەندییەش ململانێ و بەریەککەوتنی هەمیشەییە.\nشتێک کەدەبێت لە سەری بوەستین:نیتشە بە تاک باسی “~یرادەی هێز”دەکات،ئەو کاتەی هەموو دیاردەیەکیش یەکێتییەکی ڕاگوزەیانەی کۆمەلێک هێز بێت،نیتشە دەیەوێت ئاماژە بۆ”ئەو تەنیا سیفەتە دەکات کە دەکرێت کەشف بکرێت و بدۆزرێتەوە”،واتە ئەو شتەی لە گشتێتی و کوللەیتی واقعدا دەردەکەوێت”یەکێتی ڕیالیتێ.بەڵام ئەم سیفەتی کە دەتوانرێت و دەکرێت بدۆزرێتەوە نە یەکە،نە پرەنسیپە،نە یەک”]َکی میتافیزیکییە.نە حەقیقەتێکی جەوهەریی.بەلو سیفەتێک دەبێت کە:واقع و ڕیالێتێیەکی دیاریکراوی دەبێت “ئێمە ناتوانین بیدۆزینەوە تەنیا لەو کاتەدا نەبێت بونێکی عەینی و تایبەتکراو دیاریکراوی هەیەلە “فرەییدا”بەشێوەیەک کە هەرگیز ناتوانرێت لە “گشتێتی و کوللییەتی خۆیدا “گەمارۆ بدرێت.دەکرێت بە تا باسی ئیرادەی هێز بکرێت چونکە،ئەو ماهیەتە پەیوەندبەندییەیە کە هەموو شتێک دەردەخات.هەر بەمشێوەیە دەبێت ماهیەتی پەیوەندبەندی و پەیوەندگەرایی ئیرادەی هێز دیاریبکرێت ، ئەو کاتەی بە بێ ئەمە ناتوانرێت هیچ گۆران و گۆرانکاری و جێگۆرکێ و جوڵەو بزاوت و ێەیرورەو هێزی جوڵێنەری دونیا ببینرێت.لە هموو شوێنێکدا،لە هەموو پنتێکی بونداهیچ بونی نییە.نە گەردێک،نە گەردیلەیەک،نە هێزێک،بەڵکو ئەوەی هەیە تەنیاو تەنیا “پەیوەندییە”.بەمشێوەیە لای نیتشە نە گەرد بونی هەیە،نە مونادەکان،نە یەکێتی هێزەکانی لە ناو ێەیرورەدا.لێرەوە لەوە تێدەگەین بۆچی نیتشە بە تا باسی ئیرادەی هێز دەکات،چونکە:یەک ماناو یەک ڕەهەند بۆ تێگەیشتنی ئیرادەی هێز هەیە ئەویش “پەیوەندییە”.\nبەو پێیەی ئێمە بونێک لە خۆیدا نابینین و نایدۆزینەوە،وە خودێک بونی نەبێت،جەوهەرێک بونی نەبێت،پێویستە بڵێین هەموو فینۆمینێک پەیوەندی هیزی فرە و هەمە چەشن، هەنێکیان هەوڵی هەیمنەکردن دەدەن بە سەر هەندێکی تریاندا نیتشە دەڵێت :” ئەوە پەیوەندییەکانە هەبونەکان دادەزرَێنێت و دەیانخولقێنێت”.بەمشێوەیە کاتێک ئێمە لەوە تێگەیشتین هیچ بون و پێکهاتەیەکی ئۆرگانی بونی نەبێت، وە تەنیا لە ڕێگەی اری و گەمەکانەوە پێک بێن،پاشان بۆ بونێکی نا ئۆرگانی،لێرەوە ئێمە دەتوانین پەی بە یاری و گەمەی بەرین،وە بیاندۆزینەوە،بەڵام بە بێ یەکەی فینۆمینی.بون و دریژبونەوەی بونێک تا ئەو پەڕی ،یان لە سەر ڕوبەرێک یاری و گەکەی هێزەکانە،فرەیی و چەقی هێزەکان، وە هەروەها هەڵون و کاریگەری هێزەکان،هەست و ئیرادەکان.\nتێڕوانینی نیتشە بۆ بون-پەیوەندی بە سەختی و ڕادیکاڵی بەرهەڵست و بەرىنگاری ئەو جەوهەرگەراییە دەبێتەوە کە باڵی بە سەر فەلسەفەی ڕۆژئاوادا کێشابوو،زۆر جار فەلسەفەی نیتشە وەک فەلسەفەی فرەیی دەردەخرێت “کەیاسێکی گەردونی”،وە فەلسەفەکەی نیتشە وەک فەلسەفەی جیاوازی و فرەیی بەڵام لە میانەی بونی پەیوەندییەکاندا.دەبێت ئەوە بزانین کۆی ئەو هێزانەی لە دونیادا بونیان هەیەتەنیا کەیاس نین،بەڵکو یاسایەکی توندو تۆڵو ئاسنینی هەیە کە،نیتشە ناوی ناوە “ئیرادەی هێز”.بەمشێوەیە هەموو شتێک دەگۆڕێت نەک بەو پێیەی فرەیی بونی هەیە،بەڵکو بەو پێیەی پەیوەندی بونی هەیە. فرەیی بنەڕەتی و بنچینەیی نییە بەڵکو پەیوەندی بنچینەیی و بنەماییە.وە فرەیی لە میانەی پەیوەندییەکانەوە دەردەچێت،نەک پێشی بکەوێت.بەمشێوەیە تێگەیشتنمان لە “ئیرادەی هێزی”نیتشە دەبێت دوربخرێتەوە لە هەر بارگاویکردنێکی جەوهەرگەرایی،دورخستنەوەی لە فرەیی دەرەوەبونی شتەکان،مۆنادەکان،سوژەکان.پێویستە بون پێش هەر شتێک وەک پەیوەندی ببینرێت،وەک پەیوەندی ئەو هێزانەی کە ناژمێردێن،ئەو هێزانەی کە کۆتاییان نییەلە پەیوەندی هێزەکاندا.واتە بونی دونیا”لە هەر پنتێکدا جیاوازە”،وە هەروەها بە مانای بونێک بۆ “بون” نییە بە مانای وشە،بونێک بۆ دونیا نییە لە خۆیدا،بەڵکو بونێک بۆ “دونیای پەیوەندیەکان”هەیە.\nشەریف هەژاریی : ئەزانن ئاسمانیش پرسە بۆ شەهیدان و حاڵی کورد ئەگێڕێ ؟ .


قورئان بریتیە لە چی؟ وە ئامانجەکانى چین؟ وە تایبەتمەندیەكانی قورئان کامانەن؟: ماڵپەڕی وەڵامەکان\nقورئانی پیرۆزقورئان بریتیە لە چی؟ وە ئامانجەکانى چین؟ وە تایبەتمەندیەكانی قورئان کامانەن؟\nقورئان بریتیە لە چی؟ وە ئامانجەکانى چین؟ وە تایبەتمەندیەكانی قورئان کامانەن؟\nقورئان بریتیە لە : قسەی خوای پەروەردگار كە موعجیزەیە و دابەزێنراوەتە سەر پێغەمبەری خوادا ﷺ ، و بەشێوەی موتەواتیر لێیەوە گێڕراوەتەوە, خوێندنەوەی خواپەرستیە ، وە قورئان قسەی خوایە لە ڕووی حەقیقەتەوە نەك قسەی جگە لەو, لای ئەوەوە هاتووە و بۆ لای ئەویش دەگەڕێتەوە ، جا ئەگەر خەڵكی بیخوێننەوە یان بینوسنەوە لە كتێبەكاندا لەو سیفەتەی دەرناچێت كە قسەو فەرمایشتی خوای گەورەیە.\nهەندێك لە مەبەست و ئامانجەكانی قورئانی پیرۆز:\nیەکەم: چاككردنی بیروباوەڕی خەڵكی و پاككردنەوەی لە شیرك و خورافیات.\nدووەم : چاككردنی عیبادەتی خەڵكی و پاككردنەوەی لە بیدعە و گومڕاییەكان.\nسێیەم : چاككردنی ڕەوشت و ئاكاری خەڵكی و پاكژكردنەوەی ناخ و دەروونیان.\nچوارەم :چاككردنی دونیای خەڵكی لەمیانەی مەزنترین شەریعەتێك كە مرۆڤایەتی پێی ئاشنابووبێت.\nیەکەم : لە لایەن خواوەیە ، وە ئەو خوایەی كە گەورە و مەزنە بێگومان شتی گەورەو مەزنیش دەنێرێت, وەكو دەفەرموێت: [وَلَقَدْ آتَيْنَاكَ سَبْعاً مِنْ الْمَثَانِي وَالْقُرْآنَ الْعَظِيمَ (87)] (الحجر).\nدووەم : قورئان حەق و ڕاستیە و گومان و هەڵە و ناڕەوایەتی تێدا نیە وەكو دەفەرموێت: [ذَلِكَ الْكِتَابُ لا رَيْبَ فِيهِ] (البقرة:2)\nسێیەم : قورئان جیاكەرەوەی نێوان حەق و باتڵە:[تَبَارَكَ الَّذِي نَزَّلَ الْفُرْقَانَ عَلَى عَبْدِهِ لِيَكُونَ لِلْعَالَمِينَ نَذِيراً (1) ](الفرقان :1)\nچوارەم: زانست و زانیاری تێدایە دەربارەی هەموو شتێك, جا ئەوەی هەوڵی فێربوونی بدات دەیزانێت و ئەوەشی هەوڵ نەدات نایزانێت:[مَا فَرَّطْنَا فِي الْكِتَابِ مِنْ شَيْءٍ] (الانعام:38)\nپێنجەم: ڕێنموونی و ئامۆژگاری تێدایە: [طس تِلْكَ آيَاتُ الْقُرْآنِ وَكِتَابٍ مُبِينٍ (1) هُدًى وَبُشْرَى لِلْمُؤْمِنِينَ (2)] (النمل :1-2)\nشەشەم: ڕێگە و دەروازەی ڕزگاربوونی تێدایە لە هەموو ئاژاوە و كێشە و ئاڵۆزیەك: [كِتَابٌ أَنزَلْنَاهُ إِلَيْكَ لِتُخْرِجَ النَّاسَ مِنْ الظُّلُمَاتِ إِلَى النُّورِ ] (إبرهيم: 1)\nحەوتەم: قورئان شیفا و سۆز و ڕەحمەتە: [وَنُنَزِّلُ مِنْ الْقُرْآنِ مَا هُوَ شِفَاءٌ وَرَحْمَةٌ لِلْمُؤْمِنِينَ ](الإسراْ :82)\nهەشتەم : زیكرو یادخەرەوە و هۆكاری پەند لێ وەرگرتنی تێدایە: [فَذَكِّرْ بِالْقُرْآنِ مَنْ يَخَافُ وَعِيدِ (45)] (ق)\nنۆیەم : ماناو واتاكانی ڕوونن و شاراوەیی تێدا نیە: [وَلَقَدْ يَسَّرْنَا الْقُرْآنَ لِلذِّكْرِ فَهَلْ مِنْ مُدَّكِرٍ (17) ](القمر)\nدەیەم : قورئان موعجیزەیە و هیچ كەسێك لەمرۆڤ و جنۆكەكان لەتوانایاندا نیە وێنەی ئەم قورئانە دروست بكەن ئەگەر هەموویشیان كۆببنەوەو هاوكاری یەكتر بكەن لەو پێناوەدا: [قُلْ لَئِنْ اجْتَمَعَتْ الإِنسُ وَالْجِنُّ عَلَى أَنْ يَأْتُوا بِمِثْلِ هَذَا الْقُرْآنِ لا يَأْتُونَ بِمِثْلِهِ وَلَوْ كَانَ بَعْضُهُمْ لِبَعْضٍ ظَهِيراً (88) ](الإسراء )\nقورئان كەدابنرێ لەماڵدا نەخوێنرێ حوكمى چیە؟ چونكه لاپه ڕەكانى كۆنە. شێوازی سوننەتی پێغەمبەری خوا صلى الله علیه وسلم لە قورئان خوێندندا لە سوجدەی تیلاوە چ زیكرێك بخوێنم؟ كردەوە كردن بە قورئان لاى پێشینانى چاكمان ئامۆژگاریت چی یە بۆ ئەو كەسانەی كە قورئان لەبەر دەكەن ؟وە چی كاتێ باشە بۆ لەبەر كردنی قورئان ؟\nسەردان: ٢,٠١٣ بەش: قورئانی پیرۆز\nپرسیاری دواترئایا دەلیل چیە كە بە كارهێنانی ئەلقاب جگە لە (مسلم) كە رب العالمین ناوی ناوین بیدعە نیە؟ وەکو بەکارهێنانى وشەى (سەلەفى)پرسیاری پێشترمەرجەكاتی دروستێتی دەستنوێژ چین؟


لە چەند ناوچەیەکی جیاجیا مامۆستایانی وانەبێژ بەردەوامن لە بایکۆت کردنی دەوام\nلە درێژەی بەردەوامبوونی مامۆستایانی وانەبێژ لە بایکۆت کردنی ھۆڵەکانی خوێندن، ئەمڕۆش لە چەند ناوچەیەکی جیاجیای ھەرێمی کوردستان لەبەردەم بەڕێوەبەرایەتییە گشتییەکانی پەروەردە گردبوونەوەیان ئەنجامدا.\nئەمڕۆ شەممە، یەکێک لە مامۆستایانی وانەبێژی بەشداربووی بایکۆتکردنی ھۆڵەکانی خوێندن لە پێنجون بە ئێن ئاڕ تی راگەیاند، ئێمە ھیچ مافێکمان نییە، بەجۆرێک ئەگەر مامۆستایەک نەخۆشبکەوێت ئەوا مۆڵەتی پێنادرێت، بەڵکو بەشەوانەکانی لێوەردەگیرێتەوە و دەدرێتە یەکێکی دیکە. بەھەمان شێوە، مامۆستایانی ژن مۆڵەتی دایکایەتییان پێنادرێت، بەڵکو شوێنگرەوەیان بۆدادەنرێت و دواتر مافی نامێنێت دەوام بکاتەوە.\nمامۆستایەکی دیکەی بەشداربووی گردبوونەوەکە لە رانیە بە ئێن ئاڕ تی راگەیاند، دەبێت حکومەت وەڵامیان بداتەوە بەشێوەی کرداری نەک وەک ساڵانی رابردوو تەنھا بەڵێنیان پێبدات، ئەوان بڕیاری خۆیان داوە تا بڕیاری کۆتایی لەبارەی چارەنوسیانەوە نەدرێت بایکۆت ناشکێنن.\nلەلایەن خۆیەوە، موەفەق حسێن کاندیدی سەرکەوتوی نەوەی نوێ لە کەلار لە چوارچێوەی بەشداریکردنی گردبوونەوەی مامۆستایانی وانەبێژ بە ئێن ئاڕ تی راگەیاند، مامۆستایانی وانەبێژ خزمەتێکی گەورەیان بە خەڵک کردووە، بەڵام حکومەت بێ دەربەستە و بێ باکانە مامەڵەیان لەگەڵ دەکات.\nوتیشی، ئەوان وەک نەوەی نوێ بەڵێنیان بە خەڵکی ھەرێمداوە بەردەوام پشتیوانی لە داوا رەواکانیان بکەن بە ئامانجی بەدەستھێنانی مافەکانیان.\nئەمە لەکاتێکدایە، مامۆستایانی وانەبێژ لە قوتابخانەکاندا وانە دەڵێنەوە و بە فەرمی دانەمەزراون، کە لەماوەی رابردوودا زۆرجار داوای دامەزراندنیان کردووە و چەندین جار حکومەت بەڵێنی دامەزراندنیانی داوە، بەڵام نەچووەتە بواری جێبەجێکردنەوە و لەھەرێمی کوردستاندا حەڤدە ھەزارو پێنج سەد مامۆستای وانەبێژ ھەیە لەساڵی رابردوەوە شایستەی مامۆستایانی ھەڵگری بڕوانامەی بەکارلوێس ٣٠٠ ھەزار دینارو مامۆستایانی ھەڵگری بڕوانامەی دبلۆم ٢٥٠ ھەزار دینارە.


چەن وتەیەک لە پەراوێز بیرەوەریەکی شەوی"یەلدا" بەڕێز عەبدوڵا حەسەن زادە!\nچوار شەممە, 08. 1. 2014\tکاکەبرا خوسرەوی\nشەوی یەلدا وەک نەریتێک ، ئێرانیەکان هەموو ساڵێک یادێ دەکەنەوە و لەو شەوە دا لە دەوری یەک کۆ دەبنەوە و شەو نشینی دەکەن بۆ تێ پەر کردنی درێژترین شەوی ساڵ. یان بە مانایەکی دیکە تێ پەڕاندنی تاریکی و وەپیر چۆنەوەی ڕۆناکی.\nبەڵام بۆ کوردو و بۆ هاوڕێانی دێمۆکرات تایبەتمەندییکی دیکەشی هەیە. ئەویش ڕێز گرتن لە هاوڕێکی ڕۆژانی سەختی خەبات و نەخش و کاریگەریی لە حیزبی دیمۆکرات " د. قاسملو "\nبێ گۆمان بەڕێز حەسەن زادە وەک هاوڕێ و هاوکاری نزیکی د. قاسملو، ئەم ڕێزو قەدردانیەی بە نسیبی خۆی کردوە و لە ریزی یەکەم داێە لە نێو هاوڕێانی دێمۆکرات بە نیسبەت خستنە ڕۆی راستیەکانی ژیانی سیاسی د. قاسملو لە حیزبی دێمۆکرات کە دیسان جێگای ڕێزوو پێ زانینە.\nبەڵام لە هەر بیرەوەریەک دا ئینسان هەست دەکا ئێستاش کەس یا کەسانێک ( ئەوەی ماموستا دەڵێ بۆختان...) لە سەر ژیانی سیاسی حیزبی د.قاسملو دوپات دەکەنەوە. من ناچمە نێو ئەو بوختان و گوفتەمانانەی کە دەر هەق بە د.قاسملو وتراوە و یان دوپات دەکرێنەوە ، مەسائیلی دیکەش لەسەر گوتراوە هەر چەند بە نوسراوە و بیرەوەری بڵاو نەبونەتەوە.\nپێم وابێ ئەوەندەی بەڕیز حەسەن زادە لەسەر بوختانەکان ئیشارەی پێ کردون کافی بێ.\nبۆهەموان ئاشکرایە د.قاسملو دەورانی بەرپرسیاریەتی لە ئیدارەکردنی حیزبی دێمۆکرات لە هەموو بەشەکان بە شکڵی ئەهسەن بەڕێوە دەبرد. هەموومانیش دەزانین ئەو دەورانە چەندە جیاواز بوو لە گەڵ ئێستا. بەهەر هاڵ ٢٤ سال بە سەر نەبونی ئەو لە حیزبی دێمۆکرات تێ پەڕیوەو لە قەیدی حەیات دا نیە.\nبەڵام ئێستا ئەم پرسیارانە دێنە پێش، ئایا پاش دەورانی د.قاسملو، ئیدارەی حیزب بە گشتی باشتر بووە لەو کات ؟ ئایا لەو سەردەمەدا حیزب ئولگو و دەم ڕاستی نە ئە حزابی کوردی، بەڵکوو حزبە ئێرانیەکان و دەوروبەریش دە بوو ئێستا ئەم پارسەنگ و قورسایەی باشترە ؟ ئایا ئەم هێزەی ئێستای چ وەک کادری ڕێبەری چ وەک بەدەنە بە گشتی هەیەتی کە بێ گۆمان پێ گەیشتوو ترو کارامەترە لە سەردەمە بە باشی کەڵکی لێ وەر دەگێرێ ؟\nجەوهەری سیاسی و پێشکەوتوی حیزبی دێمۆکرات هەمیشە باوەڕمەند بە ئاڵۆ گۆڕو پێش کەوتن بە پێی هەلوو مەرجوو ئەمری واقع بووە. سەر بەخۆی سیاسی حیزب و تاکی حیزبی بە پێی ئوسولوو پرنسیپی حیزبی، زامنی سەرکەوتنوو گەشە کردنی حیزب بووە. ئیستاش بە پێی ئەم پرنسیپانە و بە کەڵک وەرگرتن لە تەجروبەکانی ڕابردوو و دووربینی ئەتوانێ هەمان هێزی سەرەکی مەیدانی سیاسی کوردستانی ئێران بێت وجوابگوو بێ لە بەرانبەر ویستوو داخوازیەکانی خەڵکی کوردستان.


هەواڵی هاوسەرگیری دوو سەرکردە لە فەیسبووک هەرای ناوەتەوە\nسەرەتا › سپی میدیا › هەواڵی هاوسەرگیری دوو سەرکردە لە فەیسبووک هەرای ناوەتەوە\n2018/09/24 | 20:50\n(هەواڵ كوردستان)- لە فەیسبووکی فەرمی مەشعان جبووری ئەندامی پێشووی پەرلەمانی عێراق هەواڵی هاوسەرگیری کردنی خۆی و حەنان فەتلاوی بڵاوکرایەوە، بەڵام مەشعان لە تویتەرەوە ڕایگەیاند هاککراوە.\nلە فەیسبووکی فەرمی مەشعان جبوری نوسرابوو "هاوسه‌رگیرییه‌كه‌ی خۆم و حه‌نان فه‌تلاوی راده‌گه‌یه‌نم، ئاهه‌نگی هاوسه‌رگیرییه‌كه‌شمان له ناوچه‌ی سه‌وزه له شاری به‌غدا له نزیك باڵیۆزخانه‌ی ئه‌مه‌ریكا، هاتن بۆ هه‌مووانه".\nمەشعان جبوری ڕایگەیاند "بۆماوه‌ی كاتژمێرێك په‌یجی تایبه‌تیم له تۆڕی كۆمه‌ڵایه‌تی فه‌یسبووك له‌لایه‌ن چه‌ند چه‌ته‌یه‌كی ئه‌لیكترۆنی نه‌ناسراوه‌وه هاككراوه"، ئاماژه‌ی به‌وه‌شدا، "په‌یجه‌كه گه‌ڕێندراوه‌ته‌وه و ئه‌و پۆستانه‌ی به‌ناوی ئه‌ویش بڵاوكراونه‌ته‌وه، سڕوانه‌ته‌وه".


ئینیستتوتی پەی هەڵسەنگاندن بۆ کاری ساڵێکی پەرلەمان دەکات: پەلاماری ٨ پەرلەمانتار دراوە\nئینیستتوتی پەی کە بەشێک لە ئەرکەکانی چاودێری کارەکانی پەرلەمان دەکات، راپۆرتی ساڵانەی خۆی بڵاوکردەوەو ئاشکرای دەکات کە لەماوەی ئەمساڵەدا لە ٨ پەرلەمانتار دراوەو پەرلەمانتارێکیش پارێزبەندی لێسەندراوەتەوە.\nلە راپۆرتەکەی ئەو رێکخراوەدا کە دانەیەکی بۆ ماڵپەڕی " سپی " نێردراوە، تیایدا هەڵسەنگاندن بۆ ژمارەی دانیشتن و کاتژمێرەکانی و ژمارەی یاسا دەرکراوەکان و بڕیارەکان کراوە.\nئەم هەڵسەنگاندنە کە زۆر بابەتی وردەکاری تێدایە، ئاماژە بۆ ئەوەش کراوە کە ئەندام پەرلەمانەکان چەندجار لەو ساڵەدا قسەیان کردووە، لەو چوارچێوەیەدا بەدرێژایی ئەمساڵ ٢٠٢٠ دوو پەرلەمانتار هیچ قسەیەکیان نەکردووە، چوار پەرلەمانتاریش یەکجار قسەیان لە دانیشتنەکاندا کردووە.\nئێمە وەك (ئینستتیوتی پەی بۆ پەروەردەو گەشە پێدان) كە ماوەی حەوت ساڵە بە هاوكاری و پشتیوانی رێكخراوی سندوقی نیشتمانی بۆ پاڵپشتی دیموكراسی (NED) ی ئەمەریكی (پرۆژەی چاودێری و هەلسەنگاندنی پەرلەمانی كوردستان)مان گرتۆتە ئەستۆ و تا ئێستا (16) راپۆرتمان لەسەر بلاوكردۆتەوە،بەمەبەستی دروستكردنی فشاری مەدەنی و راستەڕێ كردنی كاری پەرلەمانی و پێگەیشتنی پرۆسەی دیموكراسی و هێنانەكایەی كۆمەڵێكی مەدەنی لە هەرێمی كوردستاندا، بۆ ئەوەی رۆَڵی پەرلەمانی كوردستان وەك خۆی و روونتر بۆ هاولاتیان بخەینە روو، لەم كورتە راپۆرتەدا تەنها بە ژمارە باس لە پەرلەمان دەكەین لەماوەی یەك ساڵی رابردوودا، كە ئاخۆ بە ئەركەكانی خۆی هەڵساوە وەك مەرجەعێكی باڵا، یاخود رۆڵی پەراوێز خراوەو سەرقاڵ كراوە بەكاری لابەلا!؟\nز\tبابەت\tژمارە\tتێبینی\n1\tژمارەی دانیشتنەكانی پەرلەمان كە ئەنجامدراوە\t16\tبەپێی پەیرەو پێویست بوو لەو ماوەیەدا كە دوو خولی گرێدانی (پایزە) و (بەهارە) لەخۆدەگرێت، (70) كۆبوونەوەی ئاسایی ئەنجام بدات، ئەمە جگە لە كۆبوونەوەی نائاسایی كە لەكاتی پشووەكاندا دەكرێت.\n2\tژمارەی دانیشتنەكانی پەرلەمان كە دواخراوە\t4\tبەهۆی ململانێی سیاسی و لاوازی دەستەی سەرۆكایەتیەوە كۆبوونەوەكان دواخراون.\n3\tكاتژمێری دانیشتن و كۆبوونەوەكانی پەرلەمان\t59:00\tپەرلەمان لەماوەی ساڵێكدا تەنها پەنجاو نۆ كاتژمێر كۆبۆتەوە، لەڕابردوودا كۆبوونەوە هەبووە نیو كاتژمێر و كۆبوونەوەش هەبووە دە كاتژمێری خایاندووە، ئەگەر وەك نەریتێك وەریبگرین و هەر كۆبوونەوەیەك تەنها (3) كاتژمێری بۆ دابنرێت، پێویست بوو بەلای كەمەوە لەماوەی ئەم ساڵەدا پەرلەمان (210) كاتژمێر كۆ ببێتەوە، ئەمە جگە لە كاتژمێری كۆبوونەوە نائاساییەكان ئەگەر بكرابووایە.\n4\tئامادە نەبوونی ئەندامان لە كۆبوونەوەی پەرلەمان\t168\tلە كۆی ئەندامان لە كۆبوونەوەكاندا (168) جار ئامادەنوبوونی ئەندامان تۆمار كراوە، جا بەهۆی ئامادەنەبوونەكە بەهۆی (غیاب)ەوە بووبێت، یا مۆڵەت یا بایكۆت، بەلام ئەو ژمارەیەی بەردەستە تەنها ئامادە نەبوونی (12) كۆبوونەوەیە، ژمارەی ئامادە نەبوونی (4) كۆبوونەوەی تیانیە چونكە لەبەردەست نەبوو و سەرۆكایەتی راینەگەیاندووە.\nسەبارەت بە ناوی ئەوانەی ئامادە نەوبوون لە كۆبوونەوەكان هەمووی لە پێگەی پرۆژەی چاودێری پەرلەمان (www.payied.org) لەبەشی ئامادەنەبوونی پەرلەمانتاران هەیە.\n5\tژمارەی پرۆژەی یاسا و بریار كە خوێندنەوەی بۆ كراوە.\t9\tسەرباری ئەو كێشەو گرفتانەی هەن،سەرباری بوونی كەلێنی یاسایی لەهەرێمی كوردستاندا، ژمارەیەكی كەم پرۆژە یاساو بڕیار خوێندنەوەیان بۆ كراوە. ژمارەیەك پرۆژە یاساش هەیە ئەندامان پێشكەشیان كردووە بەلام سەرۆكایەتی پەرلەمان نەیخستۆتە بەرنامەی كارەوەو خوێندنەوەی بۆ نەكردووە.\n6\tژمارەی یاسا كە پەسەند كراوە\t5\tلە ماوەی ساڵێكدا تەنها ئەو پێنج یاسایە پەسەند كراون:\n1-یاسای ژمارە (1)ی بەرەنگاربوونەوەی ماددە هۆشبەرو كارتێكەرە عەقلیەكان لەهەرێمی كوردستان عێراق.\n2-یاسای ژمارە (2)ی چاكسازی لەموچەو دەرماڵەو بەخشین وئیمتیازاتەكان وخانەنشینی لەهەرێمی كوردستان ــ عێراق.\n3-یاسای ژمارە (3)ی رێگریكردن لەبەقاچاخ بردنی نەوت و گاز ولێدەرهێنراوەكانیان لەهەرێمی كوردستان-عێراق.\n4-یاسای ژمارە (4)ی یاسای ماف وئەركەكانی نەخۆش لەهەرێمی كوردستان-عێراق.\n5-یاسای ژمارە (5)ی یاسای لەئەستۆكردن لەهەرێمی كوردستان.\n7\tژمارەی بڕیار كە پەسەند كراوە\t2\tلەماوەی ساڵێكدا تەنها ئەم دوو بڕیارە پەسەند كراوە كەتایبەت بە بابەتی كارگێڕی پەرلەمان نەبن:\n1-بریاری ژمارە (1)ی سالی 2020: بریاری بۆنە فەرمیـیەكانی پێكهاتەی توركمان لەهەرێمی كوردستان.\n2-بریاری ژمارە (5)ی ساڵی 2020: سەبارەت بە چۆنیەتی پێشكەشكردنی پێشنیازە یاسا و بریار لەلایەن ئەندامانی پەرلەمانەوە\n8\tهەڵگرتنی پارێزبەندی لەسەر پەرلەمانتار\t1\tبەپێی بڕیاری ژمارە (4)ی ساڵی 2020، پارێزبەندی لەسەر پەرلەمانتار (سۆران عمر سعید) هەلگیراو بەناچاری دەستی لەكار كێشایەوە.\n9\tلێسەندنەوەی متمانە لە وەزیر\t0\tهیچ وەزیرێك متمانەی لێنەسەنراوەتەوە.\n10\tداوای پرساندنی ئەندامانی ئەنجومەنی وەزیران\t2\tلەلایەن ژمارەی یاسایی ئەندامانەوە (2) جار داوای پرساندنی سەرۆكی حكومەت و جێگرەكەی و وەزیری دارایی كرا.\n11\tئامادە بوونی ئەندامانی ئەنجومەنی وەزیران بۆ لێپرسینەوە\t0\tسەرۆكی حكومەت و جێگرەكەی و وەزیری دارایی كاتێك بانگهێشتكران بۆ لێپرسینەوە ئامادە نەبوون بچنە بەردەم پەرلەمان.\n12\tژمارەی ئەندامانی ئەنجومەنی وەزیران كە لەلایەن ئەندامانەوە داواكراون لە هۆلی پەرلەمان ئامادەبن\t14\tبە هۆكاری جیاو لەكاتی جیاجیادا لەلایەن ژمارەی یاسایی ئەندامانەوە داوای ئامادەبوونی سەرۆكی حكومەت و جیگرەكەی و وەزیرەكان كراوە.\n13\tژمارەی ئەندامانی ئەنجومەنی وەزیران كە لەلایەن ئەندامانەوە داواكرابوون بۆ هۆلی پەرلەمان بەڵام ئامادە نەبوون\t9\tنۆ لە ئەندامانی ئەنجومەنی وەزیران (سەرۆكی حكومەت و جێگرەكەی و وەزیرەكان) بەدەم بانگهێشت و داواكاری ئەندامانەوە نەچوون و لەپەرلەمان ئامادە نەبوون.\n14\tبەشداری وەزیر لە دانیشتنەكانی لیژنە\t16\tلە كۆی (23) ئەندامی ئەنجومەنی وەزیران ، لەماوەی ساڵێكدا (16) جار وەزیر لە كۆبوونەوەی لیژنەكان وەك میوانداری ئامادەبوون، ئەمە لەكاتێكدا وەزیر هەیە چەند جارێك ئامادە بووەو وەزیریش هەیە تا ئێستا لە كۆبوونەوەی هیچ لیژنەیەك ئامادە نەبووە.\n15\tئەندامی پەرلەمان پەلاماری دراوە\t8\tلە گرژی و خۆپیشاندانەكاندا هەشت پەرلەمانتار پەلامار دراون.\n16\tپەسەندكردنی بودجە\t0\tحەوت ساڵە بودجەی هەرێمی كوردستان لەپەرلەمان پەسەند نەكراوە.\n17\tژمێرەی كۆتایی\t0\tنۆ ساڵە ژمێرەی كۆتایی نەچۆتە پەرلەمانی كوردستانەوە.\n18\tژمارەی پرسیاری ئەندامان لە حكومەت\tبەردەست\nنیە\tژمارەی پرسیاری ئەندامان بەردەست نیە، چونكە سەرۆكایەتی پەرلەمان شەفاف نیەو ئەو داتایانە ناخاتە بەردەست، بەلام بەپێی وتەی ئەندامان و خودی سەرۆكی پەرلەمانیش زۆرینەی پرسیارەكانی ئەندامان لەلایەن حكومەتەوە وەلام نادرێنەوە. بۆ نمونە سەرۆكی پەرلەمان لە كۆبوونەوەی رۆژی 1/3/2020ی پەرلەماندا وتی:"لەئێستادا زیاتر لە 115 پرسیاری پەرلەمانتاران كە ئاراستەی ئەندامانی كابینەی وزاریی حكومەتی هەرێم كراون وەڵامنەدراونەتەوە".\n19\tژمارەی كۆبوونەوەی لیژنەكان\t165\tلە ماوەی ساڵكدا بەهەر (19) لیژنەی پەرلەمان تەنها (165) كۆبوونەوەیان كردووە، لەكاتێكدا بەپێی پەیرەو بەلای كەمەوە پێویست بوو بە هەر نۆزدە لیژنەكە لەماوەی ئەم ساڵەدا (456) جار كۆبونەوە بكەن.\n20\tژمارەی بەشدارینەكردنی ئەندامان لە كۆبوونەوەی لیژنەكان\t313\tرێژەی ئامادەنەبوونی ئەندامەكان بەبەراورد لەگەل كۆبوونەوەكان زۆرە، كە لە (165) كۆبوونەوەدا (313) ئامادەنەبوون تۆمار كراوە.\n21\tكۆی گشتی ئەندامان كە لە كۆبوونەوەكانی پەرلەمان قسەیان كردوە\tبڕوانە\nخشتەكەی تر\tبۆ وردەكاری ئەم بابەتە بڕوانە ئەو خشتەی تایبەتە بە ژمارەی قسە كردنی ئەندامان، ئەندام هەیە لەسالێكدا هیچ قسەیەكی نەكردووە.\n22\tراپۆرتی نوسراو لەسەر پرۆژە یاساو بریار\t11\tبە هەموو لیژنەكانەوە تەنها (11) راپۆرتیان لەسەر پرۆژە یاساو بڕیارەكان نوسیوە.\n23\tراپۆرت كە پێویست بوو لیژنەكان لەسەر پرۆژە یاساكان بینوسن بەلام نەیان نوسیوە\t22\tپێویست بوو بە كۆی لیژنەكان لەو ماوەیەدا (33) راپۆرت بنوسن و پێشكەشی سەرۆكایەتی پەرلەمانی بكەن، بەلام تەنها (11) راپۆرتیان نوسیوەو (22) راپۆرتیان پشتگوێ خستووە.\n24\tراگەیەنراوی پیرۆزبایی دەستەی سەرۆكایەتی پەرلەمان سەبارەت بە بابەتی جیاجیا دەریكردووە\t93\tدەستەی سەرۆكایەتی پەرلەمان وەك راگەیەنراو لەسەر ماڵپەڕی فەرمیی خۆی‌و لە راگەیاندنەكاندا (93) جار پیرۆزبایی لە جەژنەكانی سەری سال و رەمەزان و قوربان و جەما و رۆژی ئالا و جەژنەكانی تر و پیرۆزبایی دامەزراندنی حزب و رێكخراوەكان و بابەتی تری لەم جۆرەی كردووە.\n25\tراگەیەنراوی پرسەنامەی دەستەی سەرۆكایەتی پەرلەمان سەبارەت بە كۆچی دوایی كەسانی جیاجیا\t76\tدەستەی سەرۆكایەتی پەرلەمان وەك راگەیەنراو لەسەر ماڵپەڕی فەرمیی خۆی و لە راگەیاندنەكاندا (76) جار پرسەو سەرەخۆشی لە هەندێك لەو كەسایەتیانەی كۆچی دواییان كردووە.\n26\tراگەیەنراوی دەستەی سەرۆكایەتی پەرلەمان سەبارەت بە كێشەی (PKK) و هێرشی توركیا\t4\tدەستەی سەرۆكایەتی پەرلەمان وەك راگەیەنراو لەسەر ماڵپەڕی فەرمیی خۆی و لە راگەیاندنەكاندا (3) راگەیەنراوی تایبەتی بە (PKK) دەركردووە كە هەریەك لەو راگەیاندنانە تەعبیر لە رایی یەكێك لەئەندامانی دەستەی سەرۆكایەتی دەكات، رەنگدانەوەو تێڕوانینی حزبەكانیانی تیادا دانراوە. یەك راگەیەنراویش سەبارەت بە هێرش و پەلامار و بۆردومانی توركیایە بۆ هەرێمی كوردستان.\n27\tراگەیەنراوی دەستەی سەرۆكایەتی پەرلەمان سەبارەت بە سوتاندنی بارەگای پدك لە بەغدا\t1\tدەستەی سەرۆكایەتی پەرلەمان وەك راگەیەنراو لەسەر ماڵپەڕی فەرمیی خۆی و لە راگەیاندنەكاندا (1) راگەیەنراوی تایبەتی سەبارەت بە سوتاندنی بارەگای پارتی دیموكراتی كوردستان لە بەغدا دەركردووە.\n28\tئەو بەلێنانەی سەرۆكی پەرلەمان و سەرۆكی فراكسیۆنەكان بە خەڵكی كوردستانیاندا جێبەجێی بكەن\t141\tبەپێی كۆبوونەوەكانی دەستپێكی هەردوو خولی بەهارەو پایزە لە رۆژانی(1/3/2020) و (2/9/2020)، سەرۆكایەتی پەرلەمان و سەرۆكی فراكسیۆنەكان لە كۆبوونەوە بەلێنی جێبەجێكردنی بەڵێن گەلێكیان دا كە ۆی لە (141) خاڵ دەبینیەوە، بەلام كەمترینیان لێ جێبەجێ كراوە، كە گرنگترینیان بریتی بوون لە:\nخشتەی ژمارەی بەشداری ئەندامان لەقسە كردنیان لەنێو هۆڵی پەرلەمان لەماوەی ساڵی 2020 دا\nئەندامی پەرلەمان\tژمارەی قسەكردنی ئەندامان\nلە كۆبوونەوەی پەرلەمان لە ساڵێكدا\n1\tئەو پەرلەمانتارانەی هیچ قسەیەكیان نەكردووە\t(2) پەرلەمانتار\n2\tئەو پەرلەمانتارانەی (1) جار قسەیان كردووە\t(4) پەرلەمانتار\n3\tئەو پەرلەمانتارانەی (2) جار قسەیان كردووە\t(10) پەرلەمانتار\n4\tئەو پەرلەمانتارانەی (3) جار قسەیان كردووە\t(8) پەرلەمانتار\n5\tئەو پەرلەمانتارانەی (4) جار قسەیان كردووە\t(11) پەرلەمانتار\n6\tئەو پەرلەمانتارانەی (5) جار قسەیان كردووە\t(8) پەرلەمانتار\n7\tئەو پەرلەمانتارانەی (6) جار قسەیان كردووە\t(11) پەرلەمانتار\n8\tئەو پەرلەمانتارانەی (7) جار قسەیان كردووە\t(3) پەرلەمانتار\n9\tئەو پەرلەمانتارانەی (8) جار قسەیان كردووە\t(6) پەرلەمانتار\n10\tئەو پەرلەمانتارانەی (9) جار قسەیان كردووە\t(7) پەرلەمانتار\n11\tئەو پەرلەمانتارانەی (10) جار قسەیان كردووە\t(6) پەرلەمانتار\n12\tئەو پەرلەمانتارانەی (11) جار قسەیان كردووە\t(9) پەرلەمانتار\n13\tئەو پەرلەمانتارانەی (12) جار قسەیان كردووە\t(5) پەرلەمانتار\n14\tئەو پەرلەمانتارانەی (13) جار قسەیان كردووە\t(1) پەرلەمانتار\n15\tئەو پەرلەمانتارانەی (14) جار قسەیان كردووە\t(2) پەرلەمانتار\n16\tئەو پەرلەمانتارانەی (16) جار قسەیان كردووە\t(3) پەرلەمانتار\n17\tئەو پەرلەمانتارانەی (17) جار قسەیان كردووە\t(1) پەرلەمانتار\n18\tئەو پەرلەمانتارانەی (18) جار قسەیان كردووە\t(1) پەرلەمانتار\n19\tئەو پەرلەمانتارانەی (19) جار قسەیان كردووە\t(2) پەرلەمانتار\n20\tئەو پەرلەمانتارانەی (20) جار قسەیان كردووە\t(2) پەرلەمانتار\n21\tئەو پەرلەمانتارانەی (21) جار قسەیان كردووە\t(1) پەرلەمانتار\n22\tئەو پەرلەمانتارانەی (23) جار قسەیان كردووە\t(1) پەرلەمانتار\n23\tئەو پەرلەمانتارانەی (24) جار قسەیان كردووە\t(1) پەرلەمانتار\n24\tئەو پەرلەمانتارانەی (27) جار قسەیان كردووە\t(1) پەرلەمانتار\n25\tئەو پەرلەمانتارانەی (30) جار قسەیان كردووە\t(1) پەرلەمانتار\n26\tئەو پەرلەمانتارانەی (36) جار قسەیان كردووە\t(1) پەرلەمانتار\nدەقی راپۆرتەکە بە دیزاینی PDF


پێگەی دادگا لای باڤل – hkkurdistan\nHome6ئەرشیفی بابەتەکان6پێگەی دادگا لای باڤل\nئەو کۆنگرە ڕۆژنامەوانیەی کە بۆ باڤل ڕێکخرابو، وەڵامێکی باڤل لە بارەی پەیڕەونەکردنی یاسایی و مافەوە جێگای سەرنجی جدی و باسکردنە، پاش ئەوەی باڤل پێداگری و سوربونی خۆی لەسەر ئەوەی ژەهری پێدراوە دەگێرێتەوە، هەرەوها باس لە ڕفاندن و هەڕەشەکردن و خراب بەکارهێنانی دەسەڵات و میدیاش دەکات.. ، واتە کەسانێک هەن کە تاوانبارن و لەسەرویانەوە لاهورە، لە هەمانکاتدا بە دڵنیاییەوە دەڵیت بەڵگەی تەواو و شایەتی هەیە بۆ ئەو تاوانانە، کاتێک دێتە سەر ئەوەی پێی دەڵێن ئایا پەنا دەبەیت بۆ دادگا؟، هەروەها بۆ کام دادگا؟، لە کوردستان یان دادگایەکی تر؟، لە وەڵامدا دەڵێت گەر پێوست بکات دەیدەم بە دادگا، وە بڕیاریشم نەداوە لە دادگای کوردستان بێت یان لە شوێنێکی تر.\nهەر کەسێک گەر تاوانێکی بەرامبەر کرابێت و پێگەی یاسا و دادگا بە هەند وەربگرێت، یان باوەڕی بە دادگا هەبێت، بەر لەوەی لای هیچ کەسێک باسی ئەو تاوانە بکات، یان بڵێیت “گەر پێویست بکات دەیدەم بەدادگا” کە ئەوە لە یاری منداڵان دەچێت، پێویستە یەکەم هەنگاو ئەوەبێت کە سکاڵا لای دادگا پێشکەش بکەیت تاوانەکە لەدادگا بسەلمێنیت. بۆیە نەک باسکردنی ئەو تاوانە لای کەس گونجاو نیە، بەڵکو باسکردنی بەئاشکراو لە ڕاگەیاندن و میدیاکانەوە، دەچێتە خانەی تاوانی تەشهیرەوە. باڤل و هەرکەسێکی تر مافی ئەوەیان نیە ئەو تاوانەی لە بەرامبەریاندا کراوە بەبێ سەلماندنی لە هۆڵی دادگادا، پێشوەخت واتە پێش بڕیاری دادگا، بیخەنە بەر باسکردنی شەخسی و گشتیەوە. واتە دادگا ئەو جێگایەیە کە تاوانلێکراو ئەتوانێ تاوانەکە بسەلمێنێت، تاوانباریش بۆی هەیە بێتاوانی خۆی بسەلمێنێت، بڕیاری دادگا ئەنجامی تاوانەکە دیاری دەکات، بەڵام باڤل وەک سەرۆکی حزبێکی دەسەڵاتدار بە قسەکانی لەو کۆنگرە ڕۆژنامەوانیەدا لای خۆیەوە ئەوەی بڕاندۆتەوە کە تاوان کراوە، ئەو مافە لە دەوری یاسا و دادگا و لە هاووڵاتی کوردستان وەردەگرێتەوە، با ئەو تاوانە سەد لەسەد بەپێی قسەکەی باڤڵ بێت و ئەنجام درابێت، بەڵام لە پەیڕەوی پەیوەندی نێوان دانیشتوان و سەروەری یاساو دادگا بە بێسەلماندنی تاوان لە دادگادا باسکردنی ئەزمونێک لە بێباوەڕی و ڕەفتاری تاوانی تەشهیرکردن پەخش دەکات و ڕەواج بەکارێکی ناشایستە لە پەیوەندی کۆمەڵایەتیدا ئەدات.\nلەلایەکی ترەوە باڤڵ وەها نیشان ئەدات کەجارێ بڕیاری نەداوە لە دادگای کوردستان یان لە دادگای شوێنێکی تر ئەم داوایە پێشکەش دەکات، تا بڕواتە ناو پرۆسەی پێشەکەشکردنی دادگاییەوە، ئەمەش هەر لەسەرەتاوە باڤل وەک سەرۆکی حزبێکی دەسەڵاتدار جارێکی تر بە بەدەستەوەدانی خاڵێکی لاواز لە ناوەڕۆکی قسەکانیدا ڕادەگەیەنێت، چونکە بەم قسەیە پێگەی دادگا لە کوردستان زۆر زیاتر دادەبەزێنێت و بێمانا و بێبەهای دەکات. کێشەکەو تاوانەکان لەکوردستان کراون واتە بەدواداچون و بەرپرسیاریەتی ئەم دۆسیانە پێویستە لەدادگایەک بێت کە لە شوێنی ڕوداوەکانەوە نزیکە، نەک بە ئارەزوی خۆت شوین و جێگای دادگا هەڵبژێریت، ئەم کارە تەنها کەسانێک لە هەر کۆمەڵگەیەکدا دەتوانن بیکەن کە لە سەرو یاساو دەزگاکانی دادگاوە بن، واتە ئەو ووڵاتە سەرەوری یاسا و سەربەخۆیی دادگا تیادا سفرە و دادگا بێدەسەڵاتە.\nلە لایەکی ترەوە کاتێ لە هەر جێگایەک باسی تاوانی ژەهر خواردن و ڕفاندن و هەڕەشە بە ئاشکرا لە میدیاکانەوە دەکرێت، واتە هەوڵدان بۆ کوشتن لە ئارادابووە، بۆیە گەر ئەو کەسەی ژەهرەکەی پێدراوە یان هەڕەشەی کوشتنی لێکراوە، گەر سکاڵاش لە دادگا نەکات، هێزە پەیوەندیدارەکان بە دادگاوە بۆ بەرگری لە مافی گشتی دەتوانن هەردوو لا بانگێشت بکەن بۆ دادگا و لێپرسینەوە لە ڕاست و دروستی تاوانەکان بکەن، بەڵام باڤل بێسڵەمینەوەو بی هیچ ئیعتبار داناێێک بۆ یاساو داداگا، چیرۆکی تاوان لە میدیاوە دەگێرێتەوەو کەسیش نیە بتوانێ لێپرسینەوەی لەگەڵدا بکات، سەرباری ئەم هەموو سەرپێچیەی باڤل لە بەرامبەر یاساو دادگاو دانیشتواندا دەیکات، پێشمان دەڵێت دۆخەکە گۆڕدراوەو باشتر بووە!؟\nهەڵبەتە خەڵکی کوردستان دودڵیان لەوەدا نیە کەهێزە میلیشیاکانی بزوتنەوەی کوردایەتی هەموو ڕەفتارێکی ناشایستەو نا ئینسانیان بەرامبەر یەکترکردوەو دەیکەن لەپێناو زیادبونی پێگەو نفوزی سیاسی و پاراستنی دەسەڵاتەکەیاندا، ئەوەی لەم کۆنگرە ڕۆژنامەوانیەدا جێگای سەرنجە، باڤل بە ئاشکراو بەڕونی جارێکی تر هەمان پەیامی ئەوەمان پێڕادەگەیەنێ، کەدەسەڵاتی خۆی و سەرکردایەتی یەکێتی لەپێش هەموو پێکهاتەو دامودەزگا حکومیەکانەوەیە بۆ ئەو نەخشەو پلانە سیاسیەی ئێستا مەبەستیانە، واتە هەرچۆنێكیان بوێت ئەتوانن دۆسیەی تاوانکاری گرێبدەن بەو کێشە سیاسیانەی لە بەرژەوەندی لایەنی سەرکەتووی ململانێ و شەڕەکەدایە. واتە تاوان بەردەوام دەبێت و تاوانبار نادرێت بە دادگا تا ئەو کاتەی لە یەکلایی کردنەوەی کێشە سیاسیەکانیاندا بەکار دەهێننرێت.\nلەگەڵ ئەوەی لە مێژوی سی ساڵەی دەسەڵاتی حزبەکانی کوردایەتیدا هەموویان وەک یەک شەریکن لەو کارەسات و تاوانانەی بەسەر خەڵکی کوردستانیاندا هێناوە، دەبێت ئەو ڕۆژو کاتەی پێگەو ئیعتبار بۆ دادگا دەگەرێتەوە، زۆرینەی ئەو بەرپرسانە بەڕیز بدرێن بەدادگای تاوانەکان.


بڕوانامە دەبەخشرێت بە تەلەفزیۆنەکانی سامسۆنگی 2022\nگوڵان میدیا May 22, 2022 زانستی\nسامسۆنگ بۆ ئامێرە ئەلیکترۆنیەکان – سنوورداری پێشەنگ لە بەرهەمهێنانی تەلەفیزیۆندا بۆ ماوەی 16 ساڵی بەردەوام، ڕایگەیاند کە ئامێری 2022 Neo QLED بڕوانامەی "کەم کردنەوەی دووانە ئۆکسیدی کاربۆنی" وەرگرتووە لە لایەن "کاربۆن ترەست" وەک پێزانیێک بۆ هەوڵەکانی لە کەمکردنەوەی دەردانی کاربۆنی.\n" کاربۆن ترەست" ئاژانسێکی ڕاوێژکاری کەشوهەوای جیهانیە، بە ئامانجی دروستکردنی داهاتوویەکی بێ کاربۆن کاردەکات. و ئەم بەرهەمە ئەم بڕوانامەیەی پێ بەخشراوە وەک ئاماژەیەکە کە کاریگەی کاربۆنی بەرهەمەکە ساڵ لەدوای ساڵ کەم دەبێتەوە، بە هەڵسەنگاندنی بڕی بەرهەمهێنانی گازە دەردراوەکان بە درێژایی هەموو تەمەنی بەرهەمەکە، ئەمەش بە بەکارهێنانی پێوەری دانپێدراوی نێودەوڵەتی.\nئەمساڵ، 11 مۆدێل لە تەلەفزیۆنەکانی سامسۆنگی 2022، وەک: سێ مۆدێلی Neo QLED 8K، و سێ مۆدێلی Neo QLED 4K، و دوو مۆدێلی QLED، و دوو مۆدێلی Lifestyle و یەک مۆدێلی Crystal UHD، هەمان بڕوانامەیان وەرگرت بە کەمکردنەوەی کێشی بەرهەم و بڕی ووزەی بەکارهێنراو لەماوەی قۆناغی بەکارهێنان دا.\nسامسۆنگ پابەندە بە پێشەنگی داهێنانی بەرهەمەکان و پەرەپێدانی و جێبەجێکردنی بەرنامەکانی تەکنەلۆژیای ژینگەیی بەردەوام. و لە بەشداری کردنی ئەمساڵی 2022ی پێشانگای نمایشی ئەلیکترۆنی بەکاربەر لە لاس ڤێگاس، جۆنگ هێ هان، جێگری سەرۆکی دەستەی کارگێڕی و بەڕێوەبەری جێبەجێکار و سەرۆکی بەشی "ئەزموونی ئامێرەکان" لە کۆمپانیای سامسۆنگ بۆ ئامێرە ئەلیکترۆنیەکان، دیدگای کۆمپانیاکەی "پێکەوە لە پێناو سبەینێ" ئاشکرا کرد. ئەم هەوڵ و کۆششە ڕەنگدانەوەی پابەندبوونی سامسۆنگە بۆ مسۆگەرکردنی داهاتوویەکی بەردەوام و هاندانی هاوکاری لە کۆمەڵگای جیهانی بۆ بەشداریکردنی هەموو لایەک بۆ پاراستنی هەسارەکەمان.\nیەکەی کارەکانی شاشەی سامسۆنگ ڕاسپێردرا بۆ بەکارهێنانی پلاستیکە بەکار‌هێنراوەکان لە بەرهەمهێنانی شاشەکاندا بە ڕێژەی 30 ئەوەندە زیاتر لە ساڵی 2021. هەروەها پلانی خۆی ئاشکرا کرد بۆ فراوانکردنی بەکارهێنانی کەرەستە بەکار‌هێنراوەکان لە هەموو ئامێرەکانی تری مۆبایل و ناوماڵ و کارەبایی تا ساڵی 2025.\nهەروەها کۆمپانیاکە چەندین بەرنامەی بەردەوام پەیڕەو دەکەن بۆ کەمکردنەوەی کاریگەری ژینگەیی بەدرێژایی تەمەنی بەرهەمەکانی، و پەرەیداوە بە بەرنامەی "Eco-Packaging"، کە ئەمساڵ ڕێگە بە بەکاربەرەکان دەدات پاکەتی تەلەفزیۆنەکان بگۆڕن بۆ پارچەی کەلوپەلی ناوماڵی فرەئەرک، و کەمکردنەوەی بەکارهێنانی مەرەکەب بە ڕێژەی 90٪ لە پاکەتەکانیدا، لەگەڵ لابردنی تەواوی دەرزی و گیرە کانزاییەکان لە کاتی بەرهەمهێنان.\nسامسۆنگ مەودای کۆنتڕۆڵ کردنی لە دوورەوەی فراوان کردووە (SolarCell) بۆ ڕزگاربوون لە پاشەڕۆی پاتری بە بەکارهێنانی پارچەی خۆری چەسپێنراو تیایدا بۆ هەموو تەلەفزیۆنەکانی لە ساڵی 2022. هەروەها کۆمپانیاکە لە ساڵی 2022دا پەرەی بە ماددەیەکی نوێ داوە کە لە پلاستیکە فڕێدراوەکانی ناو دەریاکان دروستکراوە بۆ بەرهەمهێنانی شاشەی ڕوونی بەرز (S8) لە ساڵی 2022 و بۆ کەمکردنەوەی پاشەڕۆی دەریایی و کەمکردنەوەی کاریگەری نەرێنی ژینگەیی.\nسیۆکۆ یۆنگ، جێگری سەرۆکی جێبەجێکار و سەرۆکی تیمی لێکۆڵینەوە و پەرەپێدان لە بەشی کارەکانی شاشەکانی سامسۆنگ، ڕایگەیاند: "سامسۆنگ وەک پێشەنگی بازاڕ بۆ ماوەی 16 ساڵی یەک لەدوای یەک، تەنها سەرنجی لەسەر پێشکەوتنە تەکنەلۆژییەکان نیە، بەڵکو بایەخێکی زۆر بە ئەو داهێنانە تەکنەلۆژییانە دەدات کە مرۆڤ و ژینگە لەبەرچاو دەگرن. و بەردەوام دەبێت لە جێبەجێکردنی چەندین دەستپێشخەری بەردەوامی و چالاکی دۆستانەی ژینگەیی لە میانەی دیدگای "بەرنامەی سەوز"(Going Green).\nسامسۆنگ گالاکسی S22 Ultra و + S22و S22\nسامسۆنگ و مایکرۆسۆفت هاوبەشی دەکەن\nزنجیرەی مۆبایلەکانی سامسۆنگ Galaxy M\nگسکی کارەبایی وایەرلێسی Jet 60 Pet\nسامسۆنگ ئەلیکترۆنیکس سەردەمێکی نوێی ژیان ئاشکرا دەکات بە جیهانی خزمەتگوزاری SmartThings Home Life\nماڵپەڕێك بۆ سڕینەوەی باكگراوەندی فیلم\nسامسۆنگ ئەلیکترۆنیکس سەردەمێکی نوێی ژیان ئاشکرا دەکات بە جیه...


كەشناسی هەرێم دوو ڕاپۆرت دەربارەی دۆخی كەشوهەوا بڵاودەكاتەوە – تۆڕی میدیایی خەڵک\n2019/01/11 - 12:04 PM\nكەشناسی هەرێم پێشبینییەكانی بۆ دۆخی كەشوهەوای ئەمڕۆ هەینی و سبەینێ شەممە بلاودەكاتەوە و جەختیشدەكاتەوە، كە پلەی گەرما لەخوار سفری سەدی دەبێت.\nبەپێی ڕاپۆرتەكانی بەڕێوەبەرایەتی گشتی كەشناسی و بوومەلەرزەزانی هەرێم، ئەمڕۆ هەینی، ئاسمانی شارەكانی هەرێم ساماڵ دەبێت، بەڵام پلەی گەرما بە نزمی دەمێنێتەوە لە هولێر و دهۆك نزمترین پلەی گەرما -1 و سلێمانی -2 و كەركوك 1 پلە دەبێت.\nسەبارەت بە سبەینێ شەممە، كەشناسی پێشبینی كردووە، “ئاسمانی هەرێم لەنێوان ساماڵ و نیمچە هەور دەبێت” و كەمێك گۆڕانكاری لە پلەكانی گەرما ڕوودەدات و بەهۆیەوە نزمترین پلە هەولێر 1 و سلێمانی -1 و دهۆك سفر و كەركوك 2 پلەی سەدی دەبن.\nسەبارەت بە خێرایی با و ئاستی بینین ئەوە ڕوونكراوەتەوە، كە خێرایی با مام ناوەند دەبێت لەنێوان 5- 15 كیلۆمەتر لە كاتژمێرێكدا و ئاستی بینین لەنبَوان 8- 10 كیلۆمەتر دەبێت.


چوار مانگە نوێژ ناکەم و تاوانى زۆرم ئەنجامداوە ئێستا دەمەوێ نوێژ بکەم، ئایا چی بكەم بۆ ئەوەی زیاتر بەردەوام بم ؟: ماڵپەڕی وەڵامەکان\nنوێژچوار مانگە نوێژ ناکەم و تاوانى زۆرم ئەنجامداوە ئێستا دەمەوێ نوێژ بکەم، ئایا چی بكەم بۆ ئەوەی زیاتر بەردەوام بم ؟\nچوار مانگە نوێژ ناکەم و تاوانى زۆرم ئەنجامداوە ئێستا دەمەوێ نوێژ بکەم، ئایا چی بكەم بۆ ئەوەی زیاتر بەردەوام بم ؟\nپێویستە ئەم كارانە بكەیت:\nیەكەم: تەوبە كردن و پەشیمان بوونەوە لە هەموو ئەو چەند كارە دوور لە ئیسلامە كە ئەنجامت داون بە تایبەت لە نوێژ نەكردنت، تەوبەش بەم شێوەیە دەبێت:\nدووەم: دەست دەكەیتەوە بە ئەنجام دانی نوێژەكانت لە كاتی خۆیاندا و بە جەماعەت لە مزگەوتدا.\nسێ یەم: دەستكردن بە چاكەكاری و نزیك بوونەوە و تێكەڵاوی كردنی چاكەكاران و دوور كەوتنەوە لە خراپەكاری و خراپەكاران:\nوعن أبي طويل شطب الممدود أنه أتى النبي ﷺ فقال: ((أرأيت من عمل الذنوب كلها ولـم يترك منها شيئا وهو في ذلك لم يترك حاجة ولا داجة إلاَّ أتاها، فهل لذلك من توبة ؟ قال:فهل أسلمت ؟ قال: أما أنا فأشهد أن لا إله إلا الله وأنك رسول الله، قال: تفعل الخيرات وتترك السيئات فيجعلهن الله لك خيرات كلهن، قال: وغدراتي وفجراتي ؟ قال: نعم، قال: الله أكبر، فما زال يكبر حتى توارى)) [صحيح الترغيب رقم: (3164) والصحيحة رقم: (3391)]\nواتە: (أبي طويل) هات بۆ لای پێغەمبەر ﷺ و وتی: هەواڵم بدەرێ سەبارەت بە كەسێك كەوا هەموو تاوانەكانی كردبێت و هچیانی بە جێ نەهێشتبێت وە ئەو كەسە لە تاونكاریدا هیچی بە جێ نەهێشتبێت ئیللا كردبێتی، ئایا ئەو كەسە بۆی هەیە تەوبە بكات ؟\nپێغەمبەر ﷺ فەرمووی: ئایا تۆ موسڵمان بوویت ؟\nپێغەمبەر ﷺ فەرمووی: ئەگەر كاری خێر و چاكە بكەیت و وازبێنیت لە خراپە و تاوانەكان ئەوا خوا هەموویت بۆ دەكات بە چاكە.\nپێغەمبەر ﷺ فەرمووی: بەڵێ.\nهەروەها پێغەمبەر ﷺ فەرموویەتی: ((اتق الله حيثما كنت، وأتبع السيئة الـحسنة تـمحها، وخالق الناس بخلق حسن)) [صحيح سنن الترمذي رقم: (355)] .\nچوارەم: وازهێنان و دوور كەوتنەوە و بە جێهێشتنی هاوەڵ و برادەری خراپ و تاوانبار و دوور لە خوا، وە بە پێچەوانەشەوە نزیك بوونەوە و تێكەڵاوی كردنی هاوەڵ و برادەری خوا ناس و چاكەكار، چونكە هاوەڵ و برادەر كاریگەریان هەیە بۆ دوور كەوتنەوە لە تاوان بە بەڵگەی ئەم فەرموودەیە: پێغەمبەر (ﷺ) فەرموویەتی: ((إنَّما مَثَلُ الـجَليس الصالـح والـجليس السوء: كحاملُ الـمسك ونافخ الكيـر، فحاملُ الـمسك إمَّا أنْ يُـحْذِيَكَ، وإمَّا أنْ تَبْتاعَ منه، وإمَّا أنْ تَجِدَ منهُ ريـحاً طَيِّبةً، ونافِخُ الكِيـر إمَّا أنْ يُحڕقَ ثيابَكَ، وإمَّا أنْ تَجِدَ منه ريـحاً خَبيثةً)) [صحيح البخاري رقم: (2101) و (5534) وصحيح مسلم رقم: (2628) من حديث أبـي موسى، واللفظ الـمذكور لـمسلم] .\nهەروەها پێغەمبەر (ﷺ) فەرموویەتی: ((لا تُصاحِبْ إلاَّ مؤمناً، ولا يأكلْ طعامك إلاَّ تَقي)) [صحيح أبي داود رقم: (4832)] .\nپێنجەم: دوور كەوتنەوە و بە جێهێشتنی ئەو شوێن و جێگایەی كەوا تاوانی تێدا دەست دەكەوێت، بە بەڵگەی فەرموودەی ئەو كەسەی كەوا سەد كەسی كوشت و پاشان تەوبەی كرد: پێغەمبەر (ﷺ) پێی فەرموو: ((اخرُجْ من القرية الـخبيثة التي أنت فيها إلى القرية الصالحة قرية كذا وكذا [فإنَّ بـها أُناسا يعبدون الله] فاعبدْ ربك [معهم] فيها، [ولا ترجعْ إلى أرضك فإنَّها أرض سوء ] )) [سلسلة الأحاديث الصحيحة رقم: (2640)] .\nشەشەم: دەبێت نوێژی سوننەت زۆر بكەیت بۆ ئەوەی جێگای نوێژە فەرزە فەوتاوەكانت بۆ پربكاتەوە، بەڵگەش بۆ ئەمە بریتى یە لەم فەرموودەیەی پێغەمبەری خوا ﷺ:\nعن أبي هريرة (رضي الله عنه) عن النبـي (ﷺ) قال: ((إنَّ أول ما يُحاسب به العبد يوم القيامة من عمله صلاته، فإنْ صلحت فقد أفلح وأنجح، وإنْ فسدت فقد خاب وخسر، فإنْ إنتقص من فرضته شيء، قال الرب عزّوجل: أنظروا هل لعبدي من تطوع ؟ فيكمل بها ما انتقص من الفريضة، ثم يكون سائر عمله على ذلك)) صحيح سنن الترمذي رقم: (413).\nواتە: یەكەم شت كەوا لێپرسینەوەی عەبدی لە سەر بكرێت لە قیامەتدا لە كردەوەكانیدا بریتى یە لە نوێژەكانی، جا ئەگەر بەچاكی و ڕێكی ئەنجامیانی دابێت ئەوا سەرفیراز و سەركەتوو دەبێت، وە ئەگەر خراپ بێت و كەموكوڕی تێدا بێت ئەوا بێ ئومێد و خەسارۆمەند دەبێت، وە ئەگەر هەندێك نەقوسانی لە فەرزەكانیدا هەبێت (واتە: بە كامڵی هەمووی ئەنجامنەدابێت) ئەوا خوای گەورە دەفەرمێت: بڕوانن بزانن ئایا عەبدەكەم نوێژی سوننەتی هەیە؟ بەو سوننەتانە نەقوسانى یەكانی نوێژە فەرزەكانی بۆ تەواو و كامڵ دەكرێت، ئەنجا هەموو كردارەكانی بەم شێوەیە لێدەكرێت.\nوە (شيخ الإسلام ابن تيمية) لەم بارەیەوە فەرموویەتی: (تارك الصلاة عمداً لا يشرع له قضاؤها ولا تصح منه، بل يكثر من التطوع).\nواتە: ئەو كەسەی كەوا بە ئەنقەست (عمداً) واز لە نوێژ دەهێنێت تاوەكو كاتەكەی بەسەر دەچێت، ئەوا ئەمە هەرگێز ناتوانێت بە قەزا بیكاتەوە بە هەتاهەتایی، بەڵكو با كرداری چاكە و نوێژی سوننەت زۆر ئەنجام بدات، بۆ ئەوەی تەرازووی چاكاكانی قورس بێت لە ڕۆژی قیامەتدا، وە با تەوبە بكات و داوای لێبوردن و لێخۆشبوون لە خوا بكات.\nئایا نوێژ قەزا كردنەوەى هەیە؟ کاتێک دەڵێین "السلام عليكم ورحمة الله" لەکۆتای نوێژەکانماندا ، ئایا سەلام لەکێ دەکەین ؟ ئەگەر لە نوێژدا بووم و پژمیم ئایا بڵێم : الحمدلله، یاخوود نا؟ ئەگەر لە ناو نوێژدا بم و لە دەرگا بدرێت و کەس لە ماڵدا نەبێ چی بکەم ؟ منداڵ و تێپەڕبوونى بە بەردەم نوێژخوێندا\nسەردان: ٥,٦٥٧ بەش: نوێژ\nپرسیاری دواترئەو دوعا و نزایانە کامانەن کە لە کاتى بەرەنگاربونەوەى دوژمندا دەکرێت ؟پرسیاری پێشترحوكمی ڕێگری كردنی باوك لە شوكردنی كچەكەی بەو كەسەی دەیەوێت چیە ؟


باشترین و خراپترین سیناریۆکانی بەردەم ئایندەی عێراق ... بەهرۆز جەعفەر\nلەناوەندی سیاسیی عێراقی و دەرەکی دا سیناریۆی جۆراوجۆر لەسەر ئایندەی عێراقی دوای هەڵبژاردنەکانی (١٠ی ئۆکتۆبەر ) باس ئەکرێت. بەگشتی عێراق سەرکەوتو بو لەوەی یاسایەکی هەڵبژاردن دابنات، لەوەشدا سەرکەوتو بو لە ڕووی تەکنیکی و ئەمنییەوە پرۆسەی هەڵبژاردن تاڕادەیەکی باش بە جێ بگەیەنێت. بەڵام سەرکەوتو نە بو لەوەی خەڵک بباتە سەر سندوقەکانی دەنگدان. بە پێی کۆمسیۆنی باڵای سەربەخۆی هەڵبژاردنەکان ڕێژەی بەشداری (٤١٪) ە. ئەمە ڕيژەی تەنها ئەوانەیە کە کارتی بایۆمەتری و دەنگدانیان بۆ کراوە یان وەرگرتۆتەوە. بۆیە ڕێژەی بەشداری لەوە کەمترە. ئەمەش ئەگەری دوبارە سەرهەڵدانەوەی ناڕەزایەتی و توندوتیژیی لە شەقامی عێراقی دا بە کراوەیی بە جێ ئەهێڵێت.\nلێرەدا، کورد بەشێکە لەوێنە گەورەکە، بۆ ئەوەی خۆی لەناو ئەم وێنەیەدا وون نەکات، چەند فاکتێکی گرنگ هەیە:\nیەکەم/ مەرج نییە ئەوەی براوەی هەڵبژاردن بو ئەو حکومەت پێک بهێنێت، لە هەڵبژاردنی پێشووتر سەدر زۆرترین کورسی بە دەستهێناو حکومەتیشی پێک نەهێنا، پێشوتریش لەسەردەمی عەلاویدا وابوە.\nدووەم/ هەمیشە حکومەتە یەکلەدوای یەکەکانی عێراق بەڵێنیان بە کورد داوە و جێ بە جێیان نە کردوە، لە (ساڵی ١٩٢١ ەوە تا گفتوگۆکانی تایبەت بە مووچەی هەرێمی کوردستان لە ٢٠٢١) . لە ڕێککەوتننامەی (١١ی ئازاری ١٩٧٠) سەددام نەک هەر دانی بە کوردستان و کەرکوک و تەواوی مافەکانی کورددا نا، بەڵکو خۆی هات بۆ مەکتەبەکەی ناوپردان و ڕێککەوتنە (١٥) خاڵییەکەی ئیمزاکرد. دواتریش هیچی جێ بەجێ نەکرا. ئەمە لە ئاستی نێودەوڵەتیش زۆرجار وابوە بۆ کورد!. بۆ ئەم جارەش کورد ئەکرێت پشت بەو لایەنە ببەستێت کە بەڵێنی ئاشکرا بە ئاگاداری لایەنی سێهەم و چوارەم وەربگرێت پاشان خۆی ساخ بکاتەوە.\nسێهەم/ ئەنجامەکان ڕوونن، موقتەدا سەدر ( ٧٣) کورسی و تەقەدوم (٣٧) کورسی و دەوڵەتی یاسا (٣٤) و پارتی دیموکراتی کوردستان (٣٣) کورسی، فەتح (١٧) و یەکێتی نیشتیمانی کوردستان (١٦) و عەزم (١٤) و نەوەی نوێ (٩) کورسی و یەکگرتو (٤) و هاوپەیمانێتیەکەی حەکیم و عەبادیش (٤) کورسیان هێناوە. لە عێراق کاندیدە سەربەخۆکان (٤٠) کورسییان بەدەست هێناوە. لێرەو لەوێ کورسی -کورسی- دوان- دوانی دیکەش هەن بۆ باڵانس ڕاستکردنەوە پشتیان پێ ببەسترێت. بەڵام ئەمانە هیچیان ئەوەندەی ئەوە گرنگ نیین کە بپرسین ئێران پاڵپشتی کێیە و ئەمریکاو ئیمارات و تورکیاو سعودییە پاڵپشتی کێن؟.\nژمارەی کورسی گرنگە، بەڵام زۆر لەوە گرنگتر ئەوەیە بپرسین ئایا ئێران ئامادەیە دەستبەرداری عێراق ببێت؟. ئایا ئێران ئەتوانێت ببێتە مەترسی لەسەر هەرێمی کوردستان؟. ئەمە ڕۆژهەڵاتی ناوەڕاستەو بەتایبەتی ئێرە عێراقە!.\nچوارەم/ پەرتبونی ماڵی شیعی هۆکاری زۆری هەیە، سیان لەو هۆکارانە لە هەموی گرنگترن:\n- دیار نەمانی قاسمی سولەیمانی لە گۆڕەپانەکەدا.\n- توانای تەمەن و تەندروستی ئایەتوڵلا سیستانی ڕێگەی پێ نادات لە ئاست بەرەنگاربونەوەی ئاڵەنگارییەکاندا بێت وەک مەرجەعیەتی حەوزەی نەجەف. بەتایبەت سەیدسیستانی ناتوانێت وەک جاران ململانێ بکات لەگەڵ مەرجەعیەتی قووم، ئەوەش وایکردوە لەلایەک موقتەدا سەدر بیر لەوە بکاتەوە جێگەی سیستانی بگرێتەوە، لەلایەک ئێران بە نیازی گواستنەوەی مەرجەعیەتی نەجەفە بۆ قووم، یان لە ئێرانەوە هێنانی کەسانی وەک ئایەتوڵڵا وەحید خۆراسانی، ئایەتوڵڵا مکارم شیرازی، ئایەتوڵڵا نوری هەمەدانی‌و ئایەتوڵڵا سافی گلپایکانی بۆ جێگرتنەوەی ئایەتوڵڵا سیستانی لە عێراقدا. بەپێی شارەزایانی فیقهی شیعی مەرجەع هاوردەو هەناردە ناکرێت بەڵکو مەرجەع لە شوێنی خۆیدا دروست ئەبێت، واتە ئەبێت لە عێراقدا کەسێک وەک جێگرەوەی ئایەتوڵلا سیستانی دابنرێت، بەم پێیە تەنها دوو کەس لە نەجەف هەن ئەو پێگەیە بگرنە ئەستۆ؛ شێخ ئیسحاق فەیاز کە ئێستا لەشاری نەجەفەو لەبنەڕەتدا خەڵكی ئەفگانستانە، شێخ بەشیر نەجەفی کە خەڵکی پاکستانە، بەڵام ئەمانەش لە لایەک تەمەنیان هەڵکشاوە، لەلایەکی تریش بەلایەنی کەمەوە مەرجەعی نوێ (١٠) دەساڵی پێویستە بۆ ئەوەی کاریگەری خۆی بسەلمێنێت!. بە گشتی نەمانی ئایەتوڵڵا سیستانی لەگۆڕەپانەکەدا بێ ئەندازە کاریگەریی لەسەر دۆخی عێراق ئەبێت، کاریگەریی خراپی لەسەر ماڵی شیعە لەلایەک، ناکۆکی سوننەو شیعە لەلایەکی تر ئەبێت. بە پێی ڕاپرسییەکان، سیستانی كە گەورە مەرجەعی باڵای شیعەیە لە نەجەف بانگەوازی كرد خەڵك بەكۆمەڵ بچن بۆ دەنگدان، ئەگەرنا ڕێژەی بەشداری کەمتر و لە دەوری (٣٠٪) دا ئەبو.\n- هۆکاری سێهەمی پەرتبونی ماڵی شیعی لە عێراقدا، لەتبون و لاوازبونی حیزبی دەعوەیە لە عێراقدا، حیزبی دەعوە لەساڵی (١٩٥٦) ەوە هەیە نەک شیعەکان بەڵکو سەردەمێک شیوعییەکانیشی لەگەڵدا بوە، لەدوای پرۆسەی سیاسیشەوە (١٣) ساڵ حیزبی دەعوە فەرمانڕەوایەتی عێراقیان کردوە، بەڵام ئێستا لە گۆڕەپانەکەدا بە لاوازیی هەن.\nپێنجەم/ هیچ لایەنێک بە تەنها ناتوانێت حکومەت پێک بهێنێت. ئەوەی تا ئێستا ساخ بۆتەوە سەدر و حەلبوسی پێکەوەن کە (١٠٠) کورسییان هەیە. سەدر لێرەدا بە ئاسانی ئەتوانێت ژمارەکە لەگەڵ چەند لایەنێکدا بگەیەنێت بە (٥٠+١) واتە (١٦٧) کورسی بۆ پێکهێنانی حکومەت. لە ئایندەشدا بە بێ سەدر حکومەت یان پێک نایەت، یاخود ئەگەر پێک بێت ئەو حکومەتە سەرکەوتوو -ئارام نابێت.\nشەشەم/ نوری مالیکی ژمارەیەکی قورسە لە گۆڕەپانی سیاسی عێراقدا، خۆی بە باوکی دامەزرێنەری حەشدی شەعبی ئەزانێت. کەسێتیەکی جیڕو پێداگیری هەیە. ئێران پاڵپشتییەکی بێ چەندوچونی مالیکی و حەشدی فەتح ئەکات، ئەگەرچی ئەم هەڵبژاردنە تا ئەندازەیەکی باش مالیکی ژیاندوەتەوە کە (٣٤) کورسیە، بەڵام هێشتا ژمارەی کورسیەکانی نیو هێندەی ڕکابەرەکەیەتی کە موقتەدا سەدرە، هەرچی فەتحی هادی عامریە\n(١٧) کورسی و عەزمی خەمیس خەنجەر (١٤) کورسی و چەند ژمارەیەکی تری دیکە کە لەبەرەی مالیکیدان. .\nحەوتەم/ لیستەکەی مالیکی و حەشدییەکان پاڵپشتی تەواوی ئێرانیان هەیە، زیاتر نوخبەوین، هێزی سەربازییان هەیە، چەک و داهاتیان لەبەردەستە. هەرچی موقتەدا سەدرە (٦٠٠) شەش سەت هەزار دەنگی بەدەستهێناوە و زۆرینەی دەنگە، زیاتر دەنگی خەڵکە ڕەشوڕووتەکەو شەقامی ناڕازییە. موقتەدا هێزێکی پۆشتەو پەرداخی بەناوی سەرایا سەلام هەیە. خاڵی هەرە خراپ کە موقتەدای پێ ئەناسرێتەوە ئەوەیە تا چرکەی کۆتایی کەس لێی دڵنیا نییە چی ئەکات، ئەمڕۆ بڕیارێک ئەداو سبەی لێی پاشگەز ئەبێتەوە، ئەمڕۆ هاوپەیمانێتی ئەکاو سبەی هەر لەخۆیەوە پێشێلی ئەکات. لەناو هێزەکەی خۆشیدا هەرئاوا مامەڵە ئەکات!.\nهەشتەم/ بەتەماشای نیەتەکانی ووڵاتانی کەنداو، تورکیا، ئەمریکا، ئێران دا، بەو سەرەتاتکێیەی ئیسرائیل لەناوچەکەدا ئەیکات و، سووننەکان داوای هەرێمێکی سەربەخۆ لە عێراق ئەکەن، بە تەماشای وێنە گەورەکەی عێراق و تەقینی باڵۆنەکە لەناوخۆدا، توێژەر ئەکرێت سوێند بخوات ئەمە کۆتا هەڵبژاردنە لە عێراقدا ئەکرێت.\nسەدر لە شیعەو حەلبوسی لە سوننە و بارزانی لەکورد یەکەمی پێکهاتەکانی خۆیانن، لەگەڵ ئەمەشدا مالیکی دووەمی نێو شیعەکانە، ڕاستە مەرجەعیەت وتویەتی " مجرب لا يجرب"، بەڵام پێ ناچێت مەرجەعیەتی باڵا ئەوەندە دڵخۆش بن بەوەی سەدر حکومەت پێک بهێنێت، ئەستەمە سەدر ڕێگە بدات مالیکی ببێتەوە سەرۆکوەزیران .\nسێ سیناریۆ لە ئارادایە:\nیەکەمیان/ زۆر خراپ، کە ناو ماڵی شیعی تێک ئەچێت و ئەم گروپانە هەمویان فڕۆکەو درۆن و دەبابەو چەکی قورس و سووک و ئامرازەکانی دەوڵەتیان لەبەر دەستە. عێراق دەوڵەتێکی فشۆڵ و لە بەریەک هەڵوەشاوە بەو مانایەی کە هێزی شەرعی - ڕێگە پێدراوی دەوڵەت لە ژێر کۆنترۆڵی دەوڵەتدا نییە. بۆیە ئەبێت کورد خۆی بۆ ئەمە ئامادە بکات؟. هەر کە شەڕی شیعە- شیعە دەستی پێکرد ئیتر ئەوە کۆتایی عێراقە (State De-formation). خۆ- ئامادەکردن بۆ ئەم سیناریۆیە، لەوەڵامی ئەم پرسیارەوە دەست پێ ئەکات، ئایا کورد چی کردوە بۆ ئەوەی کارەساتەکانی ١٦ ی ئۆکتۆبەری ٢٠١٧ دووبارە نەبنەوە؟. ١٦ ی ئۆکتۆبەر تەنها بەرئەنجامی ڕێککەوتنی گروپێکی ناو حیزبێکی کوردیی نەبو لەگەڵ میلیشیاکاندا، بەڵکو لە پشت پەردەوە بەرئەنجامی ڕێککەوتنی قاسمی سولەیمانی و برێت مەکگۆرک بو، کەواتە کورد پێویستە هەواڵگرییەکی بەهێز و سوپایەکی یەکگرتوو، لەگەڵ لۆبییەکی بەهێز لەدەرەوە سەرپێ بخات. هەروەها بۆشایی- نێوان هاوڵاتیان و دەستەڵاتی سیاسی نەهیڵێت.\nدووەمیان/ کورد ئەبێت پەلە نەکات، موجامەلەی هەموو هێزو لایەنەکان بکات، بەرژەوەندییەکانی خۆی دەست نیشان بکات، لە کۆتاییدا کام لایەنە گرەنتی زیاتری بە کورد دا بچێتە پاڵ ئەو لایەنە. بۆ ئەمەش وا دەرئەکەوێت بەرەی مالیکی بەرژەوەندی و بەڵێنی پتر بۆ کورد لە خۆ-بگرێت. مالیکی زۆرترین بەڵێنی بە کوردو سووننە داوە، زۆرترین چاوەڕوانی ئەوەی لێ ئەکرێت بەڵێنەکانی جێبەجێ بکات. ئەگەر کورد پێکەوە بن (٦٤) کورسییان هەیە، پێشوەختە بەشێک لە کێشەکانی کورد چارەسەرئەکرێت و ئەوەی دیکەش بخرێتە کارنامەی حکومەتی ئایندەی عێراقەوە. کورد بەباش و خراپ زۆرترین و باشترین ئەزمونی لەگەڵ مالیکی هەیە.\nسێهەمیان/ نە سەدر نە مالیکی بەڵکو بازەکە بەسەر کەسێکی بێ کورسی و بێ حیزبی وەک کازمیدا بنیشێتەوە. لێرەدا کورد ئەبێت ڕێگە نەدات دۆخەکە بگاتە ئەوەی بە بێ ئامادەبونی ئەو پێکهێنانی حکومەتە یەکلایی ببێتەوە وەک ئەوەی لەدانان وسەردەمی عەبادیدا ڕوویدا.\nبەهرۆز جەعفەر/ ئەم بابەتە بۆ پەیمانگەی مێدیتریانە بۆ توێژینەوەی هەرێمایەتی -MIRS نوسراوە.


📊 بابەت 366,507 | وێنە 56,224 | پەرتوک PDF 10,530 | فایلێن پەیوەندیدار 36,145 | 📼 ڤیدیۆ 161 | 🗄 ژێدەر 12,902 |\n◄ ئەنجام: Found 72, page 1 of 8 Items per page: 🗐 1 🗐 5 🗐 10\n📊 ئاماری خانەنشینی سەربازی (یەکێتی نیشتمانی کوردستان و پارتی دیموکراتی کوردستان) | 🏷 پول: ئامار و راپرسیا | زمانێ بابەتی: 🏳 کوردیی ناوەڕاست\n👁 ئەڤ بابەتە 4,184 جار هاتیە دیتن\n📝 ئەنجامنامەی کۆبوونەوەیەکی کۆمەڵە، بزووتنەوەی سۆشیالیست و پارتی دیموکراتی کوردستان لە گەڵاڵە | 🏷 پول: بەلگەنامە | زمانێ بابەتی: 🏳 کوردیی ناوەڕاست\n🏟 پارتی ☭ کۆمەڵەی ر.\n➕ ئەڤ بابەتە ژ لایێ: (هاوڕێ باخەوان) ل: May 16 2019 11:24AM هاتیە تومارکرن\n✍ ئەڤ بابەتە بو دویماهیک جار ژ لایێ: (زریان سەرچناری)ڤە: May 17 2019 3:40AM هاتیە ڕاست ڤەکرن\n📷 فایلا وێنەیی 1.0.1 78 KB May 16 2019 11:24AM هاوڕێ باخەوان\n📝 بارەگای ناوچەی پارتی دیموکراتی کوردستان لە سەید سادق رادەست بە قائيمقام و هێزە ئەمنیەکان کرا | 🏷 پول: بەلگەنامە | زمانێ بابەتی: 🏳 کوردیی ناوەڕاست\n➕ ئەڤ بابەتە ژ لایێ: (هاوڕێ باخەوان) ل: Oct 11 2015 12:00PM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Oct 11 2015 12:01PM هاتیە ڕاست ڤەکرن\n👁 ئەڤ بابەتە 6,244 جار هاتیە دیتن\n📝 بزوتنەوەی گۆڕان و یەکگرتوی ئیسلامی و پارتی دیموکراتی کوردستان و کۆمەڵی ئیسلامی لەسەر دەستکاریکردنی ئەنجامی دەنگدانی سلێمانی رونکردنەوەیەک بۆ رای گشتی بڵاودەکەنەوە | 🏷 پول: بەلگەنامە | زمانێ بابەتی: 🏳 کوردیی ناوەڕاست\n🏟 پارتی ☪ ک. ئیسلامی\n➕ ئەڤ بابەتە ژ لایێ: (هاوڕێ باخەوان) ل: May 16 2014 7:50PM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Sep 11 2017 3:35PM هاتیە ڕاست ڤەکرن\n👁 ئەڤ بابەتە 4,829 جار هاتیە دیتن\n📕 بنیاتنانی کوردستانێکی بەهێز؛ بەرنامەی لیستی پارتی دیموکراتی کوردستان 183 بۆ هەڵبژاردنی خولی پێنجەمی پەرلەمانی کوردستان | 🏷 پول: پەڕتووکخانە | زمانێ بابەتی: 🏳 کوردیی ناوەڕاست\n🔗 خاندنێ پەرتوکێ: بنیاتنانی کوردستانێکی بەهێز؛ بەرنامەی لیستی پارتی دیموکراتی کوردستان 183 بۆ هەڵبژاردنی خولی پێنجەمی پەرلەمانی کوردستان\n📥 212 جارا هاتیە دابەزاندن\n📙 پەرتوک 📃 پرۆگرام\n📙 پەرتوک 📖 رامیاری\n➕ ئەڤ بابەتە ژ لایێ: (زریان سەرچناری) ل: Sep 12 2018 4:29AM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Sep 12 2018 9:09AM هاتیە ڕاست ڤەکرن\n👁 ئەڤ بابەتە 1,248 جار هاتیە دیتن\n📷 فایلا وێنەیی 1.0.1 70 KB Sep 12 2018 4:31AM زریان سەرچناری\n📕 فایلا PDF 1.0.1 6 MB 16 Sep 12 2018 4:33AM زریان سەرچناری\n📝 بۆ کۆچی دوایی (محەمەدی مەلا قادر) مەکتەبی سیاسی یەکێتیی نیشتمانیی کوردستان پرسەنامەیەک ئاڕاستەی مەکتەبی سیاسی پارتی دیموکراتی کوردستان دەکات | 🏷 پول: بەلگەنامە | زمانێ بابەتی: 🏳 کوردیی ناوەڕاست\n➕ ئەڤ بابەتە ژ لایێ: (هاوڕێ باخەوان) ل: Jan 15 2019 1:21PM هاتیە تومارکرن\n✍ ئەڤ بابەتە بو دویماهیک جار ژ لایێ: (نالیا ئیبراهیم)ڤە: Jan 15 2019 1:31PM هاتیە ڕاست ڤەکرن\n👁 ئەڤ بابەتە 376 جار هاتیە دیتن\n📷 بەشی ڕاگەیاندنی مەکتەبی سیاسیی پارتی دیموکراتی کوردستان، ڕاژان لە زستانی 1984دا | 🏷 پول: وێنە و پێناس | زمانێ بابەتی: 🏳 کوردیی ناوەڕاست\n➕ ئەڤ بابەتە ژ لایێ: (سەریاس ئەحمەد) ل: Apr 7 2016 11:37PM هاتیە تومارکرن\n✍ ئەڤ بابەتە بو دویماهیک جار ژ لایێ: (سەریاس ئەحمەد)ڤە: Apr 7 2016 11:40PM هاتیە ڕاست ڤەکرن\n👁 ئەڤ بابەتە 6,308 جار هاتیە دیتن\n📷 فایلا وێنەیی 1.0.1 29 KB Apr 7 2016 11:37PM سەریاس ئەحمەد\n📝 بەلاغی کۆبوونەوەی شاندی باڵای پارتی دیموکراتی کوردستان و وەفدی دانوستانکاری بزوتنەوەی گۆڕان 15-01-2019 | 🏷 پول: بەلگەنامە | زمانێ بابەتی: 🏳 کوردیی ناوەڕاست\n➕ ئەڤ بابەتە ژ لایێ: (نالیا ئیبراهیم) ل: Jan 15 2019 4:22PM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Jan 15 2019 4:45PM هاتیە ڕاست ڤەکرن\n📊 بەهۆی لێنەکردنەوەی پۆستەرەکانی هەڵبژاردنی پەرلەمانی کوردستان لە شاری سلێمانی، یەکێتی نیشتمانی کوردستان و پارتی دیموکراتی کوردستان و بزووتنەوەی گۆڕان غەرامە کران | 🏷 پول: ئامار و راپرسیا | زمانێ بابەتی: 🏳 کوردیی ناوەڕاست\n➕ ئەڤ بابەتە ژ لایێ: (هاوڕێ باخەوان) ل: Dec 4 2018 3:53PM هاتیە تومارکرن\n✍ ئەڤ بابەتە بو دویماهیک جار ژ لایێ: (زریان سەرچناری)ڤە: Dec 4 2018 4:53PM هاتیە ڕاست ڤەکرن\n👁 ئەڤ بابەتە 320 جار هاتیە دیتن\n📕 بەڵگەنامە پارتی دیموکراتی کوردستان (باڵی مەکتەبی سیاسی و باڵی بارزانی)لەچەندین بەڵگەنامەی مێژووییدا 1964- 1970 بەرگی 2 | 🏷 پول: پەڕتووکخانە | زمانێ بابەتی: 🏳 کوردیی ناوەڕاست\n➕ ئەڤ بابەتە ژ لایێ: (مانو بەرزنجی) ل: Apr 23 2017 9:37PM هاتیە تومارکرن\n✍ ئەڤ بابەتە بو دویماهیک جار ژ لایێ: (مانو بەرزنجی)ڤە: Apr 23 2017 9:54PM هاتیە ڕاست ڤەکرن\n👁 ئەڤ بابەتە 3,707 جار هاتیە دیتن\n📷 فایلا وێنەیی 1.0.1 28 KB Apr 23 2017 9:56PM مانو بەرزنجی\n| دروستکرنا لاپەری 6,879 چرکە!


دەقی چاوپێکەوتنی موراد قەرەیلان ئەندامی کۆمیتەی بەڕێوەبەی پەکەکە لەگەڵ ستێرک تی ڤی:هێزەکانی پەدەکە بە ئۆتۆمبێڵی زرێپۆش لە مەتینا هەوڵیاندا بچنە ناو کەمپی گەریلا و هەندێک رووداو روویاندا. بۆچوونی ئێوە لەمبارەیەوە چییە؟ لەئێستادا دۆزی ئازادی گەلی کورد لە سەردەمێکی زۆر گرنگدا تێدەپەڕێت. لەسەر تێکۆشانی ئازادی گەلی کورد پلانی دوژمن و نەیارەکان هەیە. وەک دەزانرێت لە باکوری کوردستان رێبەر ئاپۆ لە ساڵی ٢٠١٣دا ئاگربەستێکی راگەیاند و ئاگربەستەکە ٢ ساڵ بەردەوام بوو. بەڵام دەوڵەتی تورک بینی کە ئاگربەستەکە لە...\nPKK: گەشتە بێ ئاکامەکانی سەرکردەیەک\nسەرلەبەیانی رۆژی یەکشەممە پاش تەلەفۆنەکەی من، هەروەک رێککەوتبوین لەسەری، فکتۆر پەیوەندی کردبوو بەجۆنەوە، ئەویش هیچی بەو نەگوتبوو تەنها هێندە نەبێت کە "ناونیشانەکەتم بەرێ بەئۆتۆمبێل دێم بەشوێنتا" پاش نزیکەی نیو کاژێر جۆن گەشتبووە "کاوکاکی" ئەو گەڕەکەی ئەسنا کە هاوڕێکەی فکتۆری لێدەژیا، جگە لەجۆن...\nپەکەکە: با یادی کیمیابارانی هه‌ڵه‌بجه بکه‌ینه بنه‌مای به‌رخۆدان و تێکۆشانی ئازادی\nله بیستوهه‌شته‌مین ساڵیادی کۆمه‌ڵکوژکردنی شاری هه‌ڵه‌بجه‌دا سه‌ری رێز و نه‌وازش بۆ سه‌رجه‌م شه‌هیدانی هه‌ڵه‌بجه و شه‌هیدانی رێگای ئازادی کوردستاندا داده‌نوێنین و مسۆگه‌ر کیمیابارانی هه‌ڵه‌بجه زامێکی قووڵ و هه‌میشه‌یی مێژووی گه‌له‌که‌مان و ته‌واوی مرۆڤایه‌تییه و هه‌رگیز له‌یاد ناکرێ.بێگومان تاوانی...\nپەکەکە: لە موراد قەرەیلانەوە بۆ ھەرێمی کوردستان ئەوھا پاداشتتان داینەوە\nئەم کورتە لیدوانەی قەرەیلان بخوێننەوە:موراد کارایلان، ئەندامی کۆمیتەی بەرێوەبەری PKKئێمە ووتمان؛ ئامادەین شەنگال بپارێزین، کەرکوک و مەخمور بپارێزین" ھەم بانگەوازمان کرد و ھەمیشە ھەڤاڵانمان لە بەشی پەیوەندییەکان چوون و ئەم پێشنیارەیان پێشکەش کرد. بەڵام قبولیان نەکرد. ئەگەر لەو بوارەوە ئامادەکاریی ھەبوایە...


مەترسی لەسەر پڕۆسەی خوێندن هەیە - تۆڕی میدیایی خەڵک\nئەگەری فەوتانی خوێندنی ئەمساڵ هەیە\nسەرپەرشتیاریی پەروەردەیی عیسا حوسێن ڕایدەگەیەنێت، ئەوەی چاوەڕوان دەكرێت 10ی مانگ دەرگای قوتابخانەكان ناكرێنەوە، لەبەرئەوەی تووشبووانی كۆرۆنا و ژمارەی مردن ڕوو لە هەڵكشانە و نەخۆشییەكەش توندە.\nبڕیارە 10ی ئەم مانگە لیژنەی باڵای ڕووبەڕووبوونەوەی كۆرۆنا بۆ جارێكی دیكە كۆببێتەوە و بڕیاری پێویست سەبارەت بە دۆخی كۆرۆنا لە هەرێم بدات، بەپێی زانیارییەكانیش ئەگەری قەدەغەی هاتوچۆی سنووردار لە ئارادایە.\nعیسا حوسێن سەرپەرشتیاری پەروەردەیی بە (خەڵك)ی ڕاگەیاند، بەداخەوە بەشێكی زۆر لە مامۆستایان و بەتایبەت مامۆستایانی پۆلی 12 تووشی كۆرۆنا بوون و خوێندكارانیش تووشبوویان هەیە.\nئاشكراشیكرد، چارەنووسی پڕۆسەی پەروەردە لە ساڵی ڕابردوەوە لە مەترسیدایە، هەرچۆنێك بێت ساڵی ڕابردوو كۆتایی پێهێنرا، بەڵام ئەمساڵ نەتوانراوە وەرزێكیش بخوێنرێت، بۆیە ئەم حاڵەتە نوێیەی كۆرۆنا توانی بە یەكجاری بیوەستێنێت.\nدەشڵێت، پڕۆسەی پەروەردە لە حاڵەتێكی مەترسیدارایە و ساڵی خوێندن لە حاڵەتی فەوتاندایە، هەرچەندە حكومەت بەڵێنی داوە نەفەوتێت.\nسەبارت بە وەرزی دووەمی خوێندن ناوبراو ڕایگەیاند، ئەوەی وەزارەتی پەروەردە دایناوە مانگی 9 وەرزی دووەم دەستپبیكەین پێموانییە ئەم بەرنامەیە جێبەجێ بكەین و زۆر قورسە، بۆیە پێشبینی دەكەم خوێندن ئۆنلاین دەستپێبكاتەوە، هەرچەندە ئۆنلاین سەركەوتوو نەبوو، بەڵام باشترە لەوەی كە هیچ نەخوێنرێت.\n17 ئازار 2021 5.31 pm\nخەڵك- ماوەی چەند ڕۆژێكە ژمارەی تووشبوون و مردن بە كۆرۆنا لە هەڵكشانە و ئەمڕۆ گەیشتە ئاستی مەترسیدار و سەرۆكی حكومەتی…


گاردیان: لەندەن هەوڵدەدات منداڵە بێسەرپەرشتە بەریتانیاییەكانی داعش لە سوریا بگێڕێتەوە وڵاتەكەی – تۆڕی میدیایی خەڵک\n2019/10/20 - 11:04 PM\nڕۆژنامەیەكی بەریتانیایی ئاشكرایكرد، حكومەتی لەندەن لە هەوڵدایە لە ڕێگەی فڕۆكەخانەی نێودەڵەتی هەولێرەوە منداڵە بێسەرپەشتە بەریتانیاییەكانی داعش لە سوریا بگێڕێتەوە بۆ وڵاتەكەی.\nڕۆژنامەی (گاردیان)ی بەریتانیایی بڵاویكردووەتەوە، حكومەتی لەندەن هەنگاو بۆ ئەوە دەنێت ئەو منداڵە بەریتانیاییانەی كە دایك و باوكیان لە ڕیزەكانی تیرۆریستانی داعش بوون لە سوریا و لە ئێستادا نەماون و لەلایەن هێزە كوردییەكانن لە ڕۆژئاوای كوردستان (باكووری ڕۆژهەڵاتی سوریا) بگێڕێتەوە بۆ وڵاتەكەی.\nڕۆژنامەكە ئەوەشیخستووەتەڕوو، بۆ ئەو مەبەستە حكومەتی لەندەن سەرجەم ئاژانسە جیاوازەكانی ڕۆژئاوای كوردستانی ڕاسپاردووە لە نێواياندا (لیژنەی خاچی سووری نێودەوڵەتی) بۆ گەڕان بەدوای ئەو منداڵانە و گێڕانەوەیان بۆ بەریتانیا، لە ئێستاشدا تەنها 3 منداڵ دۆزراونەتەوە و لە شاری (ڕەققە) لەژێر چاودێری هێزەكانی سوریای دیموكرات (هەسەدە)ن.\nڕۆژنامەی گاردیان ئاماژەی بەوەشداوە، پێشبینی دەكرێت دوای دۆزینەوی منداڵەكان، سەرجەمیان بگێردرێنەوە بۆ عیراق و لەڕێی فڕۆكەخانەی نێودەوڵەتی هەولێرەوە ڕەوانەی بەریتانیا بكرێنەوە.\nبەریتانیاتیرۆریستداعشڕەققەڕۆژنامەی گاردیانسوريافڕۆكەخانەی نێودەوڵەتی هەولێلەندەنلیژنەی خاچی سووری نێودەوڵەتیهەسەدەهەولێرهێزەكانی سوریای دیموكرات\nكۆبانێ: رێككەوتنی ئەمریكا و توركیا تەنها لە گرێسپی و سەرێكانیێ قەبوڵ دەكەن


د. سێرنا - Soccer - Yariga - Results, fixtures, tables and statistics\n2017/2018 شاختار دۆنێستک خپی 720 8 8 0 0 0 0 1 0 0\n2016/2017 شاختار دۆنێستک خپی 2046 23 23 0 1 2 1 7 0 0\n2015/2016 شاختار دۆنێستک خپی 1655 19 19 0 3 0 2 3 0 1\n2014/2015 شاختار دۆنێستک خپی 1920 23 23 0 4 1 4 5 0 0\n2013/2014 شاختار دۆنێستک خپی 2243 27 25 2 2 2 6 4 1 0\n2012/2013 شاختار دۆنێستک خپی 2245 26 25 1 2 3 2 7 0 0\n2011/2012 شاختار دۆنێستک خپی 2250 25 25 0 0 2 3 10 0 0\n2010/2011 شاختار دۆنێستک خپی 2325 27 26 1 2 1 3 6 1 0\n2009/2010 شاختار دۆنێستک خپی 2130 26 24 2 4 0 2 4 0 0\n2008/2009 شاختار دۆنێستک خپی ? 25 ? ? 1 ? 4 5 ? ?\nگشتیی 17534 229 198 6 19 11 27 52 2 1\nWed 13/09/17 UCL شاختار دۆنێستک 2 - 1 ناپۆلی بینینی ڕووداوەکان زانیاری زیاتر لەسەر ئەم یارییە\nSat 09/09/17 PRL شاختار دۆنێستک 3 - 1 زۆریا بینینی ڕووداوەکان زانیاری زیاتر لەسەر ئەم یارییە\nSat 19/08/17 PRL شاختار دۆنێستک 2 - 0 Olimpik Donetsk بینینی ڕووداوەکان زانیاری زیاتر لەسەر ئەم یارییە\nSat 12/08/17 PRL ئۆلیکساندریا 1 - 2 شاختار دۆنێستک بینینی ڕووداوەکان زانیاری زیاتر لەسەر ئەم یارییە\nSat 05/08/17 PRL شاختار دۆنێستک 3 - 1 لیچیڤێتس بینینی ڕووداوەکان زانیاری زیاتر لەسەر ئەم یارییە\nSat 29/07/17 PRL Stal Kamianske 1 - 2 شاختار دۆنێستک بینینی ڕووداوەکان زانیاری زیاتر لەسەر ئەم یارییە\nSat 22/07/17 PRL شاختار دۆنێستک 0 - 1 دینامۆ کیێڤ بینینی ڕووداوەکان زانیاری زیاتر لەسەر ئەم یارییە\nTue 18/07/17 PRL ڤۆرسکلا 0 - 3 شاختار دۆنێستک بینینی ڕووداوەکان زانیاری زیاتر لەسەر ئەم یارییە\nSat 15/07/17 SUC شاختار دۆنێستک 2 - 0 دینامۆ کیێڤ بینینی ڕووداوەکان زانیاری زیاتر لەسەر ئەم یارییە\nWed 17/05/17 CUP شاختار دۆنێستک 1 - 0 دینامۆ کیێڤ بینینی ڕووداوەکان زانیاری زیاتر لەسەر ئەم یارییە\nSat 06/05/17 PRL شاختار دۆنێستک 3 - 2 زۆریا بینینی ڕووداوەکان زانیاری زیاتر لەسەر ئەم یارییە\nSun 30/04/17 PRL شاختار دۆنێستک 1 - 0 ئۆلیکساندریا بینینی ڕووداوەکان زانیاری زیاتر لەسەر ئەم یارییە\nWed 26/04/17 CUP شاختار دۆنێستک 1 - 0 دنیپرۆ دنیپرۆپێترۆڤسک بینینی ڕووداوەکان زانیاری زیاتر لەسەر ئەم یارییە\nFri 21/04/17 PRL دینامۆ کیێڤ 0 - 1 شاختار دۆنێستک بینینی ڕووداوەکان زانیاری زیاتر لەسەر ئەم یارییە\nSat 15/04/17 PRL Olimpik Donetsk 0 - 4 شاختار دۆنێستک بینینی ڕووداوەکان زانیاری زیاتر لەسەر ئەم یارییە\nSun 09/04/17 PRL شاختار دۆنێستک 1 - 2 چۆرنۆمۆرێتس ئۆدێسا بینینی ڕووداوەکان زانیاری زیاتر لەسەر ئەم یارییە\nSun 02/04/17 PRL زۆریا 1 - 2 شاختار دۆنێستک بینینی ڕووداوەکان زانیاری زیاتر لەسەر ئەم یارییە\nخولی پلە یەکی ئۆکرانیا پاڵەوان 10x 2017/2018, 2016/2017, 2013/2014, 2012/2013, 2011/2012, 2010/2011, 2009/2010, 2007/2008, 2005/2006, 2004/2005\nپلەی دووەم 5x 2015/2016, 2014/2015, 2008/2009, 2006/2007, 2003/2004\nCup پاڵەوان 8x 2017/2018, 2016/2017, 2015/2016, 2012/2013, 2011/2012, 2010/2011, 2007/2008, 2003/2004\nپلەی دووەم 5x 2014/2015, 2013/2014, 2008/2009, 2006/2007, 2004/2005\nپلەی دووەم 4x 2016/2017, 2011/2012, 2007/2008, 2006/2007


نوێنەرایەتی حکومەتی هەرێمی کوردستان - تاران - سەرۆکی حکومەتی هەرێمی کوردستان پەیوەندییەکی تەلەفۆنی لە وەزیری دەرەوەی ئەمەریکا پێگەیشت\nسەرۆکی حکومەتی هەرێمی کوردستان پەیوەندییەکی تەلەفۆنی لە وەزیری دەرەوەی ئەمەریکا پێگەیشت\nهەولێر، هەرێمی کوردستان، عێراق (GOV. KRD) - ئێوارەی ئەمڕۆ سێشەممە 2020/12/22 مەسرور بارزانی سەرۆکی حکومەتی هەرێمی کوردستان، پەیوەندییەکی تەلەفۆنی لە مایک پۆمپێیۆ وەزیری دەرەوەی ئەمەریکا پێگەیشت.\nلە پەیوەندییەکەدا هەردوولا بە درێژی گفتوگۆیان دەربارەی کێشەکانی نێوان هەرێمی کورستان و حکومەتی فیدراڵی کرد، بەتایبەتی سەبارەت بە بابەتی بودجەوە. سەرۆکی حکومەت پێشنیاری کرد کە وڵاتە یەکگرتووەکانی ئەمەریکا و نەتەوە یەکگرتووەکان، بە شێوەیەکی کارا و لە ئاستێکی باڵادا، بەشداربن لە چارەسەکردنی کێشەکان و گەیشتن بە ڕێککەوتن لە نێوان هەرێم وحکومەتی فیدراڵی لە سەر بنەمای دەستوور. سەرۆکی حکومەت سوپاسی هەڵوێستی وەزیری دەرەوەی ئەمەریکای کرد کە خوازیارە هەرێمی کوردستان بەشێوەیەکی دادپەروەرانە بەشی خۆی لە بودجەی فیدراڵی بەرکەوێت. هەروەها سوپاسی پۆمپێیۆی کرد بۆ پشتیوانی بەردەوامیی لە هەرێمی کوردستان لەماوەی كاركردنيدا.\nلە پەیوەندییەکەدا هەروەها جەخت لە گرنگیی پەرەپێدانی زیاتری پەیوەندییەکانی نێوان هەرێمی کوردستان و ئەمەریکا کرایەوە ، بە تایبەتی لە بواری وزەدا. سەرۆکی حکومەت ئاماژەی بە گرنگیی بەردەوامبوونی یارمەتییەکانی ئەمەریکا کرد بۆ هێزی پێشمەرگە و هەروەها یارمەتییە تەکنیکییەکانی USAID.\nلە تەوەرێکی دیکەی پەیوەندییەکەدا، ئاستەنگەکانی بواری سەقامگیریی ئەمنیی لە ناوچەکە و نەهێشتنی گرژییەکان لە سەر سنووری هەرێمی کوردستان و سوریا و گرنگیی جێبەجێکردنی ڕێککەوتننامەی شنگال تاووتوێ کران لە پێناو گەڕانەوەی ئاوارەکان بۆ شوێنەکانیان.\nRead کد خبر: 2453


كوژرانی (جۆرج فلۆید) بووه سه‌ره‌تایه‌كی تری نوێی ده‌ركه‌وتنه‌وه‌ی جیاوازی و ڕه‌گه‌زپه‌رستی له ئه‌مه‌ریكادا. له چه‌ند ساڵی ڕابردوویش چه‌ندان ڕووداوی تری كوشتنی كه‌سانی ڕه‌شپێست قه‌وماوه، ئه‌مه‌ش بووه‌ته هۆكار بۆ ئه‌وه‌ی كرده‌وه‌ی توندوتیژانه و كاردانه‌وه ڕوو بدات.\nڕووداوه گه‌وره‌كه سه‌ره‌تا له شتێكی بچووكه‌وه ده‌ستی پێ كرد، ئه‌و گاڤه‌ی جۆرج فلۆید له ئه‌نجامی گومان له به‌كارهێنانی 20 دۆلاری ساخته، له‌لایه‌ن پۆلیسێكی سپیپێست بووه قوربانی، ئه‌م قوربانییه بووه هۆی سه‌رهه‌ڵدانی كاردانه‌وه و توندوتیژی و تۆڵه‌كردنه‌وه. كاره‌كه به‌وه‌یشه‌وه نه‌وه‌ستا له ژماره‌یه‌ك شاری ئه‌مه‌ریكادا خۆپێشاندان و سووتان و بڕینی ماركێته‌كان ده‌ستی پێ كرد. سه‌رۆكی ئه‌مه‌ریكا له‌ڕێی تویته‌كانیه‌وه ئاماژه‌ی به به‌كارهێنانی "گوله و سه‌گی دڕ و دابه‌زاندنی سوپا بۆ شه‌قام" دژی خۆپێشانده‌ران كرد.\nتره‌مپ له دۆخێكی خراپدا و له شوێنێكی پڕ له ته‌نگژه لێی قه‌وماوه. ڕكابه‌ره‌كه‌ی جۆ بایدن سه‌رۆكی ئه‌مه‌ریكای به به‌كارهێنانی هێز دژی خۆپێشانده‌ران تۆمه‌تبار كرد. له سیاسه‌تدا شته بچووكه‌كانن ئه‌نجامی گه‌وره دروست ده‌كه‌ن، شته گه‌وره‌كان هه‌میشه ده‌بنه مایه‌ی ڕێككه‌وتن و ئه‌نجامی شاراوه و بچووك دروست ده‌كه‌ن.\nمرۆڤ ده‌پرسێت ئایا 20 دۆلاری ساخته شایانی ئه‌وه‌بوو كه‌سێكی له‌سه‌ر بكوژرێت یان مه‌سه‌له‌كه له بنه‌ڕه‌تدا پێوه‌ندی به ڕه‌وشت و ڕه‌فتار و هزری شاراوه و ناخی كرمێبووی مرۆڤه‌كانه‌وه هه‌یه؟ كه‌سانێك له‌پێناو پێشاندانی فكر و چۆنیه‌تی بیركردنه‌وه‌كانیان هۆكارێكی بچووك له‌پێناو كارێكی گه‌وره‌تر به‌كار دێنن.\nپێم وایه 20 دۆلاره‌كه ته‌نیا هۆكارێكه، هۆكارێكی گه‌مژانه‌یشه بۆ ئه‌وه‌ی ڕه‌شێك له‌لایه‌ن پۆلیسه‌وه بكوژرێت. ئه‌وه‌ی بووه مایه‌ی ناڕه‌زایی شێوازی كوشتنه‌كه و ڕه‌گه‌ز و ڕه‌نگی كاره‌كته‌ره‌كانه و دۆخی ده‌روونی هاووڵاتییان له سه‌رده‌می كۆرۆرنا و سیاسه‌تی ڕه‌خنه‌لێگیراوی تره‌مپه. ئه‌م ویلایه‌ته‌یش لایه‌نگیری دیموكراته‌كانن.\nخه‌ڵكی ئه‌مه‌ریكا داوای دادپه‌روه‌ریی ده‌كه‌ن و ده‌ڵێن بێ دادپه‌روه‌ری، ئاشتییه‌كی سه‌قامگیر و متمانه‌دار له ئه‌مه‌ریكا به‌دی نایه‌ت. واته پێش ئه‌وه‌ی مرۆڤ بتوانێت بوون و سه‌روه‌ری و مافه‌كانی به‌دی بێنێت، پێویستی به دادپه‌روه‌ریی كۆمه‌ڵایه‌تی و یاسایی یه‌كسان و كولتووری قبووڵكردنی نه‌ژاد و ڕه‌گه‌زه جیاوازه‌كان هه‌یه.\nئێمه ده‌زانین هاووڵاتی له ئه‌مه‌ریكا به‌پێی یاسا مافێكی زۆری مه‌ده‌نی و مه‌عنه‌وی و یاساییان هه‌یه، وه‌ك چۆن داوده‌زگا و دامه‌زراوه‌كانی ده‌وڵه‌تیش به‌پێی یاسا ده‌سه‌ڵات و توانیان پێ دراوه.\nهه‌ستی نه‌ژادپه‌رستی له دنیادا به‌ره‌و گه‌شه‌كردن و فراوان بوونه. ئاین، سیاسه‌ت و ئایدیۆلۆجیای خۆسه‌پێنانه‌ی ده‌سه‌ڵاتداران و ده‌وڵه‌ته‌كان و كێشه‌ی كۆچبه‌ری و قه‌یرانی دارایی و خراپی گوزه‌رانی خه‌ڵك، ڕۆڵی كاریگه‌رییان له‌وباره‌وه هه‌یه، بوونه‌ته سه‌رچاوه‌ی كرده‌ی تۆڵه‌كردنه‌وه و سڕینه‌وه‌ی یه‌كتر و كوشتن و سزادانی ناڕه‌وا و به‌كارهێنانی ده‌سه‌ڵاتی به‌هێزی ده‌وڵه‌ت بۆ سنوورداركردنی ماف و ئه‌ركی هاووڵاتی و ده‌ركه‌وتنه‌وه‌ی جیاوازی ڕه‌گه‌زی و نه‌ژادی به‌شێوه‌یه‌كی كاریگه‌ر، ئه‌مانه‌یش بوونه‌ته هۆكار بۆ ئه‌وه‌ی خه‌ڵك به‌گشتی به‌نیگه‌رانییه‌وه له جیاوازیی نه‌ژادی و ڕه‌گه‌زپه‌رستی و سه‌ركوتی ده‌روونی و سیاسی بڕوانن.\nسیاسه‌تی ڕه‌گه‌زپه‌رستی له ڕۆژهه‌ڵاتیشدا پێشینه و ڕه‌گێكی كۆنینه‌ی قووڵی هه‌یه و ژیان و سیاسه‌ت و ده‌وڵه‌ت و پێوه‌ندییه كه‌سی و كۆمه‌ڵایه‌تییه‌كانیشی شێواندووه، له توركیا گه‌نجێكی كورد له‌سه‌ر گوێگرتن له گۆرانی كوردی ده‌كوژرێت و هیچ كاردانه‌وه‌یه‌كی ئه‌خلاقی و مرۆیی دروست ناكات، چونكه سه‌رچاوه‌ی ڕه‌گه‌زپه‌رستی له ڕۆژهه‌ڵاتدا پێوه‌سته به تێڕوانینی ئاینی و نه‌ته‌وه‌یی و سیاسه‌تی ده‌وڵه‌ت و ئاسایش و سه‌روه‌ری نه‌ته‌وه‌ی سه‌رده‌ستی ڕه‌گه‌زپه‌رست، له هه‌مان گاڤیشدا هاووڵاتی و نه‌ته‌وه و ئاینه جیاوازه‌كان وه‌ك كۆیله ده‌بێت شانازی به چه‌وسانه‌وه‌ی خۆیان بكه‌ن، بۆ ئه‌وه‌ی هاووڵاتییه‌كی چاكه‌خواز و ڕێپێدراو بن.\nكۆمه‌ڵگای نێوده‌وڵه‌تی ڕووبه‌ڕووی مه‌ترسی په‌ره‌سه‌ندنی سیاسه‌تی ڕه‌گه‌زپه‌رستییه، كێشه‌ی له‌گه‌ڵ نایه‌كسانی و ناداپه‌روه‌ریی كۆمه‌ڵایه‌تی و سیاسی و دارایی هه‌یه، بۆیه ئه‌م مه‌سه‌له‌یه ڕه‌نگه وه‌ك یه‌كێك له خواسته مه‌ده‌نییه‌كانی (هاووڵاتییه‌كی جیهانی) له‌ناو سیستمێكی نوێی دوای كۆرۆنا، ده‌ربكه‌وێت.\nجۆرج فلۆید ده‌بێته هێما و نیشانه‌یه‌كی تری نوێی جیهانی دژی ڕه‌گه‌زپه‌رستی، له كاتێكدا ئه‌و ته‌نیا پێویستی به 20 دۆلار بوو. شێوازی كوشتنه‌كه‌ی له كه‌سێكی لاته‌ریكی نه‌ناسراوی بێ خواست و داواكاری، كردییه كه‌سێكی ناسراوی جیهانی، بووه ڕه‌مزی دژایه‌تی ڕه‌گه‌زپه‌رستی نوێ. ئه‌مه یه‌كێكه له نیشانه جیهانییه‌كانی سه‌رده‌می كۆرۆنا و ده‌بێته هێما بۆ دادپه‌روه‌ریی و یه‌كسانی نێوان مرۆڤه‌كان. تره‌مپیش ده‌یه‌وێت به فیشه‌ك و سه‌گه دڕه‌كانی و به‌كارهێنانی سوپا تووڕه‌یی هاووڵاتی بگۆڕێت و شه‌قام ئارام بكاته‌وه، به‌ڵام پێ ناچێت كات له قازانجی سه‌رۆكی ئه‌مه‌ریكا بێت.\nبرای فلۆید ڕای گه‌یاند كه براكه‌ی له‌پێناو ئاشتی ده‌ژیا، له‌گه‌ڵ ئه‌وه نین به‌ناوی ئه‌وه‌وه كاری توندوتیژانه بكرێت، به‌ڵێ دادپه‌روه‌ریی كۆمه‌ڵایه‌تی و ئاشته‌وایی به‌له‌ناوبردنی جیاوازیی و نه‌هێشتنی توندوتیژی و ڕق به‌رهه‌م دێت، نه‌ك به‌كارهێنانی هێز و قووڵكردنه‌ی گیانی تۆڵه‌كردنه‌وه و به‌كارهێنانی جیاوازی له نێوان هاووڵاتییان.\nئه‌مه ڕه‌نگه ببێته سه‌ره‌تایه‌كی تر بۆ به‌هێزبوونی پێگه‌ی چه‌مكی "هاووڵاتیی جیهانی"، وه‌ك هێمایه‌كی نوێی دادپه‌روه‌ریش، كاریگه‌ریی له‌سه‌ر عه‌قڵ و سیاسه‌تی ده‌سه‌ڵات و ده‌وڵه‌ت دابنێت، له هه‌ندێك وڵاتانی دنیا خۆپێشاندانی پشتگیری ئه‌نجام درا، واته كه‌سانێكی زۆر له دنیادا هه‌ست به مه‌ترسی ڕه‌گه‌زپه‌رستی و جیاوازیی ده‌كه‌ن.\nئه‌وه‌ی قه‌وما قوربانییه‌كه خۆی نییه، به‌ڵكو هه‌قیقه‌تێكی تر ده‌ركه‌وت و دووباره ده‌بێته‌وه، ئه‌ویش هه‌ستكردن و درككردن به جیاوازی و په‌ره‌سه‌ندنی ڕه‌فتاری ڕه‌گه‌زپه‌رستییه. قوربانییه‌كه ته‌نیا نیشانه‌یه‌كی واتاداره بۆ كرده‌ی نه‌بوونی یه‌كسانی و دادپه‌روه‌ری.


كورد و ديموكراسيه‌ت عراق\nشه‌فه‌ق نيوز/ يه‌كيگ له پيكهاته‌يل بنه‌ڕه‌تى ملله‌ت عراقى كورده‌يلن، ك په‌يوه‌س بوين وه ده‌وڵه‌ت عراق وه مه‌يل خوه‌يان و له‌وه‌ر جواودانه‌وه‌ى هه‌وه‌جه‌يل به‌رژه‌وه‌ندى ناوده‌وڵه‌تى له سه‌ره‌تاى سه‌ده‌ى بيس، وه‌لێ رژيمه‌يل يه‌ك له‌شوون يه‌ك عراقى وه ئه‌وه‌يشه‌و نه‌وسيان، به‌ڵكوو وه‌گشت شيوه‌يگ كار له‌بان تاواننه‌وه‌ى ئى نه‌ته‌وه كردن له‌ناونى نه‌ته‌وه‌ى عه‌ره‌بى و له هه‌مان وه‌خت وه ئاگر وئاسن مامڵه وه‌ل مافه‌يليان كردن و زووان هيز و وه‌كارهاوردن چه‌ك كردنه بنه‌ڕه‌ت له روى وه‌ڕوى بوينه‌وه‌ى داواكاريه‌يل ملله‌ت كورد، ك وه‌و خاتريشه شووڕش و راپه‌ڕينه‌يل مه‌رمى بويه سفه‌ت جموجويل ئازاديخواز كورد و هويچ رووژيگيش سه‌ر ئه‌را سياسه‌ته‌يل ده‌سڵات ناوه‌ندى نه‌چه‌مان له‌وه‌ر باوه‌ڕ بته‌و سه‌ركردايه‌تى سياسى كوردستانى ك قه‌وڵه‌يل ئه‌و ده‌سڵاته‌يل ناوه‌نديه ته‌نيا وه قسه‌يلگ وه‌ختى زانست ئه‌را كپه‌وكردن حه‌ماسيه‌ت كورد و ريكخستن كاروبار خوه‌ى، وه‌ل ئه‌وه‌يشا كورد و جموجويل ئازاديخوازيش رۆڵ به‌رزيگ داشتن له بنياتناين ديموكراسيه‌ت ئه‌را عراق له‌ئاكام باوه‌ڕ بته‌وى، ئمجا رژيمه‌يل عراقى چ پاشايه‌تى يا كۆمارى هه‌مان ديكتاتۆريه‌ت داشتن، ك له‌وه‌خت ده‌سڵاتيان ئه‌و ره‌فتار ديكتاتۆريه‌ته ده‌رخستيان.\nكورد هه‌ر له سه‌ره‌تاوه خه‌بات كرد له‌وه‌ر خاتر دامه‌زرانن عراقيگ ديموكراسى فريه‌يى ك وه جووريگ هاووڵاتيبوين له‌تى بنه‌ماى مامڵه‌كردن بدێ دوير له جياوازى نه‌ته‌وه‌يى و ئايينى و تايفى و ره‌گه‌زى و له گرينگترين ئاماژه‌يل ئاشكراو نموونه‌يگ بدێ له‌و رويه‌و.\nجموجويل ئازاديخواز كورد هه‌ر له سه‌ره‌تايه‌و ئامانجيگ بنه‌ڕه‌تى دامه‌زران له بنيات عراق ديموكراسى له خه‌باتى هه‌ر له سه‌رده‌م شووڕشه‌يل شێخ عه‌بدولسه‌لام بارزانى و شێخ مه‌حمود حه‌فيد و راپه‌ڕينه‌يل بارزان يه‌كه‌م و دويه‌م، وه‌ل ئه‌وه‌يشا له‌شوون دامه‌زرانن پارت ديموكرات كوردستانيش ئامانجيگ بنه‌ڕه‌تى داشت و هه‌مان دروشم ئه‌را خوه‌ى نا و وه‌رده‌وام بوى له ئعلانكردنى له شووڕش ئه‌يلوول گه‌وراى ساڵ 1961 تا ئمزاى ريككه‌فتن 11ى ئادار ساڵ 1970 ئه‌را خوه‌يموختارى ك ئوميد بنياتناين عراقيگ ديموكراسى كرد.\nسه‌ركردايه‌تى سياسى جموجويل ئازاديخواز كورد وه‌تايبه‌ت بارزانى نه‌مر له‌و باوه‌ڕه بوين ك كيشه‌ى كورد له‌ڕى وه‌كارهاوردن چه‌ك و ده‌نگ تووپ و تانك و ته‌ياره‌يل چاره‌سه‌ر نادێ، هه‌ر وه‌و خاتريشه دانيشتن و گفتگوو وه ته‌نيا ڕييگ بنه‌ڕه‌تى زانستن له مامڵه‌كردنى وه‌ل ده‌سڵاته‌يل عراقى، ئه‌وه‌يش وه ئه‌وه‌گ قاپى فراوانيگ واز ئه‌كا له بڵاوكردنه‌وه‌ى ديموكراسى و قاپى گفتگوو له‌ڕوييان ناوه‌سيه‌ێد و فريه‌جاريش ده‌سپيشخه‌ر بوين ئه‌را وازكردن قاپى گفتگوو و باوه‌ڕيانيش ئه‌وه بوى ك جواودانه‌وه‌ى ده‌سڵاته‌يل ئه‌را گفتگوو له‌ئاكام كزى هه‌ڵويست يا دوباره ريكخستنه‌وه‌ى رزه‌يليان يا داناين پيلانيگه له دژ كورد، وه‌لێ كورد له‌ى كاره‌يله خوه‌ى په‌ك نه‌خست و سه‌ردان شاند به‌ره‌ى كوردستانييش ئه‌را به‌غدا و له‌شوون راپه‌ڕين مه‌ردمى ساڵ 1991 خاسترين نموونه‌يگ بوى له‌بان ئه‌وه وه‌ل كزى هه‌ڵويست حكومه‌ت به‌غدا له‌و سه‌رده‌مه.\nسه‌ركردايه‌تى سياسى كوردستانى دوياى راپه‌ڕين مه‌ردمى ساڵ 1991، پڕ وه ده‌نگ بڕيار ئه‌نجامداين يه‌كه‌مين هه‌ڵوژاردنه‌يل پاك وئازاد دا وه‌شيوه‌يگ ك گشت پيكهاته‌يل كۆمه‌ڵگاى كوردستانى له‌تى به‌شدار بوون و ئافره‌تيش رۆڵ خوه‌ى له‌تى بوينێد، ك يه‌يش يه‌كيگ بوى له ديارده‌يل نموونه‌يى ديموكراسى له مێژوو عراق و ئى ئه‌زموونيشه وه دامه‌زرانن په‌رله‌مان كوردستان و دامه‌زرانن يه‌كه‌م حكومه‌ت كوردستانى كووتايى هات و بڕيار دريا له‌بان بنه‌ماى فيدراڵى په‌يوه‌نديه‌يل ناونى هه‌رێم و عراق ريك بخريه‌ێد له 4/ 10/ 1992 جوور گاميگ گرينگ له بنيات ديموكراسى عراق، يه‌يش بيجگه هه‌ڵوژاردنه‌يل يه‌ك له‌شوون يه‌ك و دوباره كرياێ له هه‌رێم.\nبه‌شدارى سياسى و سه‌ربازى كاراى كورد له جه‌نگ ئازادكردن عراق ساڵ 2003 له باوه‌ڕ بته‌و خوه‌يان بوى وه ئه‌وه‌گ ئه‌دێده سه‌ره‌تايگ ئه‌را بنياتناين عراق ديموكراسى وه ده‌سميه‌ت ده‌وڵه‌ته‌يل جه‌هان و له‌نواى گشتيانيش ئه‌مريكا وه‌گوورى ئه‌و ستراتيجيه‌ت و پلانه‌يل ئاشكراكرياگ و شارياگ و ئه‌و هووكاره‌يله ك هان ده‌وڵه‌ته‌يل دا ئه‌را خواست ئالشتكردن رژيم حوكم له عراق تا بدێده مايه‌ى بڵاوبوينه‌وه‌ى ديموكراسيه‌ت له ناوچه‌گه.\nگشت ئه‌يانه‌و كاره‌يل تريش ئاماژه‌ن ئه‌را ئه‌وه‌گ هه‌ركه‌سيگ ده‌سڵات بگرێده ده‌س له به‌غدا وه‌شيوه‌يگ ناديموكراسيانه مامڵه وه‌ل كورد ئه‌كاو هه‌وڵ خواردن مافه‌يليان ئه‌ياد له‌وه‌ر ئه‌و باوه‌ڕه ك گوايا خواست كورد هه‌ڕه‌شه‌يگه ئه‌را وجوود ده‌وڵه‌ت عراق، هه‌ر وه‌و خاتريشه دويره‌وخستن و فه‌رامووشكردن و جيگيركردن ياسايه‌يل وه هساو زوورمينه دوير له ته‌وافق و شه‌راكه‌ت راسكانى له‌يوا له كورد كرد متمانه‌ى وه‌و حكومه‌ته‌يله نه‌مينێد و ئاماده نه‌ون سه‌ر وه ده‌وڵه‌ت عراق بوون.\nئى بارودوخه پرسيارێگ فه‌رز ئه‌كا، ك ئايا سه‌ركردايه‌تى سياسى كوردستانى وه‌رده‌وام ئه‌دێ له هه‌وڵه‌يل بنياتناين ديموكراسيه‌ت ده‌وڵه‌تيگ دگان وه مافه‌يلى نه‌نه‌ێد و وه رووح پيلانه‌وه مامڵه وه‌ليا بكا يا هانى ئه‌ياد ئه‌را خواست ئه‌نجامداين راپرسى ياسايى ك ديارى چاره‌نويس كورد بكا له عراق وه‌ل ئه‌و هه‌مگه روێداگ و هه‌ڵويسته‌يل ناوده‌وڵه‌تيه ك پيشبينى نزيكه‌وبوين ئاڵشتكارييگ ئه‌كه‌ن له خه‌ريته‌ى ناوچه‌گه؟


فەرمان و جینۆسایدێن ب سەرێ مللەتێ مە دا هاتین هاندام هۆزانان بنڤیسم - رۆژناما بنگەهێ لالش\nجڤاتا وەزیران چەندین بریارێن گرنگ بۆ پاراستنا وەلاتیان دا\nپێشنیازا رۆژا جلكێن كه‌لتۆرێ ئێزدیان دئێته كرن\nپێله‌كا بارانبارینێ دێ هه‌رێما كوردستانێ ڤه‌گرت\nوەزیرێ ساخله‌ميێ:هیچ حالەته‌كێ تووشبوونێ ب کۆرۆنا ل هەرێما کوردستانێ نه‌هاتيه تۆماركرن\nبریارا هاتنا خێزانێن داعشێ بۆ زومار هاتیه راوه‌ستاندن\nسوبەهی دێ جڤاتا وەزیرێن هەرێما کوردستانێ کۆم بت\nسەرۆک بارزانی ل گەل نوونەرا سکرتێرێ گشتی یێ نەتەوێن ئێکگرتی کۆمبوو\nوەزارەتا ساخلەمیا عیراقێ: چ حاله‌تێن ڤایرۆسێ كــۆرۆنا ل عیراقێ و کوردستانێ نه‌هاتینه تۆمار كرن\nل مووسل زارۆیه‌كێ ئێزدى هاته دیتن\nمەھدی حەسەن:بریارا سێدارەدانا “خالد شه‌مۆ” ژ دادگەھەکا کرێ گرتی ھاتیە دان\nفەرمان و جینۆسایدێن ب سەرێ مللەتێ مە دا هاتین هاندام هۆزانان بنڤیسم\nالتاريخ: حوزه‌یران 02, 2016\nهۆزانڤانێ گەنج(میران سەباح) د دیدارەكێ دە بۆ دەنگێ لالش دیاركر،هۆزانێ دڤێ قۆناغێ دا دئاستەكی باش دا دبینم،هەروەسا ژبەرنەبوونا هاریكاریا مادی من نكاریە گەلەك كلیپا چێكەم،ئاماژە دا وێ چەندێ كو فەرمان و جینۆسایدێن ب سەرێ مللەتێ مە دا هاتین هاندام هۆزانان بنڤیسم.\nل دۆر دەستپێكا خۆ یا هۆزانێ و كەسانێن هاریكاریا وی كرین (میران سەباح)دبێژت:دەستپێكا من بۆ نڤیسینا هۆزانێ پشتی رووخاندنا رژێما گۆر ب گۆر بوو،دیسان ژ زارۆكینیێ من حەز و ئارەزووێت هۆنەری هەبوون تایبەت هۆزانێ،براستی گەلەك كەسا هاریكاریا من كریە،یێ ئێكێ بابێ من وهەروەسا چەند كەسایەتیێن دی ژی و چ جاران هاریكاری و پشتەڤانیا وان بۆ من ژبیرناكەم.\nسەبارەت هۆزانا نۆكە و رۆلێ هۆزانڤانێن ئێزدی دگەهاندنا كارەساتا جیایێ شنگالێ و نیشاندانا وێ ب جیهانێ میرانی دیاركر،ب راستیهۆزانێ دڤێ قۆناغێ دا دئاستەكی باش دا دبینم،نەخاسمە ئەڤ قۆناغا دیرۆكی یا مللەتێ كورد تێرا دەربازدبت،ژبەركو هۆزان ژی وەكی هە ر هۆنەرەكی یەچ ئستران گۆتن یان شانۆگەری یان شێوەكاری هۆنەرەكی زێندیە و تێدا مرۆڤ ئێش و ئازارێت مللەتێ خۆ دیاردكت و نیشا جیهانێ د دەت،هەروەسا رۆلێ هۆزانڤانان ژی بلند دهەلسەنگینم و كێم تەرخەمی نەكرینە،كەچاوا شێوەكار ب وێنەێت خۆ و ستران بێژ ب سترانێت خۆ هەرهۆسا هۆزانڤانا ژی ب هۆزانێت خۆ،ژبەركو كارەساتا چیایێ شنگالێ برینەكە كورە دناڤ لەشێ مەدا و دەرمانكرنا وێ نە ب ئاسانی یە ،بەلكو برینا وێ ژ هەفتی و سێ فەرمانێت دی كورترە و ددیرۆكا مرۆڤایەتیێ دا چوو كارەساتێن هۆسا نەهاتینە كرنە و ئەگەر هەبن ژی نە ژ یا ئێزدیا خرابتر و مال وێرانتر بووینە،ڤان ئێش وئازارا و رۆندك و كوشتن و تالان و فەرمان و كۆچبەریا ب كۆم كارتێكرنەكا زۆر ل هۆزانڤانا كر،كو ڕۆلێ خۆ هەبن پتر ژ قۆناغێت بەرێ،ڤێ فەرمانا داویێ یا شنگالێ زەرەرو نەخۆشیەكا زۆر گەهاندە ئێزدیا،لێ ئەڤ فەرمانا داویێ دبتە ئەگەرێ هندێ كو فەرمانێت دی یێت ئێزدیا بێنە پاراستن ژ هندابوونێ و ئێزدی بێنە ناساندن ب هەموو جیهانێ.\nل دۆر كلیپكرنا هۆزانێن خۆ و بەرهەمان میرانی گۆت:ژبەر نەبوونا هاریكاریا مادی من نكاریە گەلەك كلیپا چێكەم،بتنێ ڤێ داویێ من ئێك ژ هۆزانێت خۆ كلێپ كر پشتی كارەساتا چیایێ شنگالێ بناڤێ(كۆچا كۆچۆ) و نۆكە ل سەر شاشا گەلەك كەنالا تێتە پەخشكرن،سەبارەت بەرهەمی ژی من ئێك بەرهەم بەرهەمینایە بناڤێ (بێ سۆز).\nژلایەكی دیڤە دەربارەی پێشكێشكرنا هاریكاریێ بۆ هۆزانڤانێن ئێزدی دیاركر،هۆزانڤانێت مە ب گشتی رۆلەكی بەرچاڤ وێ گێراین بۆ دیاركرنا ئێش و ئازارێت وەلاتێ خۆ ب پێنوس و پەیڤێت خۆ،بەلێ گەلەك جاران نەبوونا هاریكاریێ یان هەبوونا هاریكاریێ نە ل ئاستەكی پێتڤی هۆسا كریە كو ڤالایەك بكەفتە د كارێ هۆزانڤانی دا یان كارێ وی باش نێتە بەلاڤكرن.\nدەربارەی داخباربوونا هۆزانڤانان ژی گۆت:ئەز داخباربووم ب هۆزانڤانێت نەمر وەكی (خانی و مەلایێ جزیری …هتد)لێ ئەو كوشتن و فەرمان و كارەسات و كیمیا باران و ئەنفال و جینۆساید ب سەر مللەتێ من دا هاتین كارتێكرنا خۆپتر ل سەر من كر،گەلەك هاندام هەتا كو هۆزانێ بنڤیسم و ب رێیا هۆزانێ خزمەتەكا بچووك پێشكێشی گەل و وەلاتێ خۆ بكەم.\nهۆزانڤان (میران سەباح جاسم ) ژ دایك بوویێ سالا ١٩٩٣ێیە ل ناوچەیا باعەدرێ و پتریا جاران ل كۆرو هێڤاریێت هۆزان خواندنێ ول ئاهەنگ و ڤیستەڤالا و خۆلێت راگەهاندنێ بەشداریێ دكت.\nالسابق: بنگەهێ لالش پیرۆزباهیێ ل هاریكارێن سەرۆكێ زانكۆیا دهۆكێ دكت\nالتالى: هه‌وه‌ك بۆ ئاڤه‌دانكرنا شنگالێ ل هه‌ولێرێ هاته راگه‌هاندن\nحەیات دێ كلیپەكا نوو بەلاڤ كت\nمۆزيك ژه‌نه‌كێ شنگال 70 سالە بلورێ دژەنت\nدەنگێن نــــەمر(قاسمێ مەیرۆ)\nشوبات 04, 2020


ئه‌م بابه‌ته 2919 جار خوێنراوه‌ته‌وه\nسەرەتای مانگی رابردوو، هەریەكە لە وڵاتانی سعودیەو میسرو ئیمارات و بەحرەین، ژمارەیەك وڵاتی دیكە پەیوەندییە دبلۆماسییەكانیان لەگەڵ قەتەر پچڕاندو بە پشتیوانیكردنی "تیرۆر" تۆمەتباری دەكەن، هەروەها حكومەتی یەمەن و حكومەتی رۆژهەڵاتی لیبیا پەیوەندییان لەگەڵ دەوحە پچڕاند.\nریكس تیلەرسۆن، وەزیری دەرەوەی ویلایەتە یەكگرتووەكانی ئەمەریكا، ئەمرۆ پێش ئەوەی لەگەڵ یوسف بن عەلەوی وەزیری كاروباری دەرەوەی عەمان لە واشنتن كۆببێتەوە رایگەیاند"بەوپەڕی توانایانەوە رێككەوتنەكە جێبەجێدەكەن، بۆیە رازیین لەو هەوڵانەیان كە لەوبارەیەوە دەیدەن".\nئاماژەی بەوەشكردووە"هیوادارم هەر چواردەوڵەتەكە وەك دەستپێشخەرییەكی نیازپاكی گەمارۆی وشكانی هەڵگرن"، كە پێموایە خراپترین كاریگەری هەبووە لەسەر گەلی قەتەر".\nبەشێك لە داخوازیەكانی وڵاتە عەرەبییەكان (سعودیەو میسرو ئیمارات و بەحرەین) و ژمارەیەك وڵاتی دیكە بریتین لە پچراندنی پەیوەندیەكانی قەتەر لەگەڵ گروپە تیرۆریستیەكان، هەروەها داخستنی كەناڵی جەزیرەو سنورداركردنی پەیوەندیەكانی قەتەر لەگەڵ ئێران و داخستنی بنكەی سەربازی توركیا لە قەتەر.


دێموکرات بێ منەتە\nپێنج شەممە, 22. 10. 2015\tناسر باباخانی، رووداو\nشەهید دکتۆر قاسملوو ساڵی 1974 بەر لە کۆنفرانسی سێیەمی حیزب، بە گەڕاندنەوەی چەمکی سەربەخۆیی بۆ ناو حیزبی دێموکرات‌و سەربەخۆیی لە بڕیارداندا بناغە تیۆری‌و فیکرییەکانی ئەم حیزبەی سەرلەنوێ داڕشتەوە، ئەمە لە هەمان کاتدا کە پرستیژی حیزبی دێموکراتی لەناو ئێران‌و لە خودی کوردستاندا بردە سەر، شۆکێکی بەهێزی رەوانی بوو بۆ ئەو کەس‌و لایانانەی دڵیان بۆ حیزبی توودەی ئێران لێیدەدا یان دڵبەستەی پارتی بوون. ئێستا حیزبی دێموکرات، حیزبی کۆمەڵانی خەڵکی کوردستانی ئێرانە‌و تەنیا هێز‌و پاڵپشتی حیزب، خودی گەلە!\nئەمە سەرەتای بنیاتنانەوەی فۆنداسیۆنێکی بەهێز‌و مەنتقی بوو بۆ حیزبێک کە دەیەوێ خۆی لەناو بازنەی خەڵکەکەیدا ببینێتەوە‌و بێ منەت لە هێز‌و لایەنە سیاسییەکانی تر (بە مانا سەربەخۆیی سیاسییەکەی) بەرنامە‌و پڕۆگرامی خۆی بەڕێوەببا‌و دواجار بەهۆی شۆڕشی گەلانی ئێران‌و سازبوونی بۆشایی دەسەڵاتی سیاسی لە کوردستانی ئێران ببێتە گەورەترین حیزبی هەر چوار پارچەی کوردستان.\nئەمە قۆناغی قاسملوو بوو، ئەم قۆناغە لە پاش شۆڕشی گەلانی ئێران لە ساڵی 1979 تا 1989 درێژەی دەبێ‌و سەرەڕای هەموو کێشە ناوخۆییەکانی ناو حیزب، چەمکی سەربەخۆیی وەها لەناو پێکهاتەی حیزب‌و کۆمەڵانی هەراوی خەڵکدا پراکتیزە ببوو کە نەیدەهێشت پەراوێز بە دژی دەق قوت بێتەوە!\nلە پاش تیرۆری دکتۆر قاسملوو‌و تەواوبوونی شەڕی ئێران‌و عێراق‌و ئاڵوگۆڕە ناوخۆییەکانی ئێران‌و خویابوونی یاریکەرێکی ناوچەیی وەک هەرێمی کوردستان، حیزبی دێموکرات تووشی هەرەسێکی سەیر بوو. هەم لەباری سیاسییەوە هەم لەباری رێکخراوەییەوە. بە تێپەڕبوونی زەمان قورسایی ئەم هەرەسە بەسەر شان‌و ملی خەڵکدا زیاتر دەبوو، بێگومان زۆر هۆکار هەن ئاماژەیان بۆ بکرێ کە بوون بەهۆی ئەم دۆخەی هەنووکە، بەڵام شک لەوەدا نییە کە گرینگترینیان هەمان باسی سەربەخۆیی بوو.\nپاشکۆنەبوونی حیزبی دێموکرات‌و پەلکێش نەبوونی بۆ لای حیزبی پارچەکانی تری کوردستان بە مانای نەبوونی پەیوەندیی دیپلۆماتی نییە، بە مانای ئەوە نییە لەمەڕ هاوکێشە سیاسییەکانی دیکە پاسیڤ بێ یان هاریکاری پارچەکانی تر نەبێ، بەڵکوو بەم مانایە دێ کە خاوەنی گوتاری خۆی بێ‌و سەربەخۆیی خۆی بپارێزێ.\nخۆ ئەگەر لەم ساتەوەختەدا حیزبی دێموکرات لەباری قەوارە‌و پێکهاتەوە بچووکیش بووبێتەوە‌و کەمهێزیش بێ، بەڵام سەربەخۆیی خۆی وەک حیزبێکی ڕۆژهەڵاتی بپارێزێ لەناو دڵی کۆمەڵانی خەڵکی کوردستان، ئەوەندەی تر گەورە دەبێتەوە‌و پاڵپشتی دواڕۆژ بۆخۆی مسۆگەر دەکا. بۆیە شەهید دکتۆر شەرەفکەندی دەیگوت: ئێمە سیاسەتی خۆمان بۆخۆمان دیاری دەکەین، چونکە حیزبێکی سەربەخۆین. چ بچووک بین‌و چ گەورە، چ بێ هێز بین‌و چ بەهێز، سیاسەتی سەربەخۆی خۆمان ناگۆڕین!\nدەمەوێ لەسەر بنەمای ئەم وتانەی سەرێ باسەکەم گرێبدەم لەگەڵ شێوە ڕوانینی حیزبەکانی پارچەکانی تر بۆ رۆژهەڵات‌و وەک نموونە یەکێتی نیشتیمانی کوردستان: ماوەیەک لەمەوبەر دوو ئەندامی سەرکردایەتی یەکێتی فەرید ئەسەسەرد‌و سەعدی ئەحمەد پیرە لە بابەت چەشنی پێوەندییەکانیان لەگەڵ پارچەکانی تر گوتیان: پرسی هاوکارییەکانیان بۆ هەر پارچەیەکی کوردستان، پەیوەستە بە ئەندازەی گەشەکردنی بزووتنەوەی سیاسی ئەو پارچەیە‌و دواتر بە نموونە باس لە بزووتنەوەی سیاسی لە باکوور‌و رۆژئاوا دەکەن کە توانیویانە پێگەیەکی بەهێز‌و بە هەوڵ‌و کۆششی خۆیان پێکبێنن.\nدیارە لەوە پێشتریش مەلا بەختیار باسی لە نەمانی شۆڕش لە رۆژهەڵات کردبوو. وا باشە روانینی فەرمیی یەکێتیش لە زمانی مەکتەبە سیاسییەکەشیەوە ببینین، مەکتەبی سیاسی یەکێتی لە راگەیەندراوێکدا لە 11/10/2015 سەبارەت بە گرژییەکانی پارێزگای سلێمانی‌و هەڵەبجە لە بەندی دووەمدا لە ژێر سەردێڕی هەلومەرجی کوردستان باسی باشوور‌و بەشەکانی تر وەک باکوور‌و ڕۆژئاوا دەکات وەک ئەوەی رۆژهەڵات هەر نەبێ.\nدیارە ئەمە مافی یەکێتییە کە چۆن دەڕوانێتە پارچەکانی تر‌و حیزبەکانیان‌و لەبەر جۆری پەیوەندییەکانی لەگەڵ کۆماری ئیسلامی، دووەم پارچەی کوردستان پشتگوێ بخا، بەڵام ئەوەی کە یەکێتی بە کام شاوڵ‌و پێوەر "ئەندازەی گەشەکردنی بزووتنەوەی سیاسی" رۆژهەڵاتی پێواوە جێی پرسیار‌و دڕدۆنگییە! خۆ یەکێتی زۆر باش دەزانێ کە دەسەڵاتی کۆماری ئیسلامی بە چ شێوەیەک مامەڵە لەگەڵ کوردستانی رۆژهەڵات دەکات، باش دەزانێ سەرەڕای زەبروزەنگی ئەم سیستمە بە ئیعدام‌و زیندانی‌و ئەشکەنجەی زیندانیانی سیاسی ساتێ هەدادانی نەبووە، تۆ بڵێی یەکێتی نەزانێ کە خەڵکی رۆژهەڵات بۆ پارچەکانی تری کوردستان لە ژێر دەسەڵاتی دیکتاتۆری کۆماری ئیسلامی چییان کردووە؟\nڕەنگە سووکە ئاوڕێک بۆ ڕابردوو یارمەتیدەرمان بێ. کاتێ بەڕێز ئۆجەلان دەستبەسەر دەکرێ، ئەوە خەڵکی ڕۆژهەڵاتن بە دەیان هەزار کەس دێنە سەر شەقام‌و دەنگ هەڵدەبڕن‌و دواجار شەهید دەدەن، کاتێ فیدراڵیزم لە باشوور پەسەند دەکرێ، ئەوە خەڵکی ڕۆژهەڵاتن بە دەیان هەزار کەس دێنە سەر شەقام‌و شایی‌و لۆغان دەگێڕن، کاتێ کارەساتی شنگاڵ ڕوودەدا، ئەوە خەڵکی ڕۆژهەڵاتن سەرەڕای گرفتی ئابووری خۆیان یارمەتی بۆ ئاوارەکانی شنگال کۆدەکەنەوە، کاتێ هاوسۆزیی خۆیان بۆ کۆبانێ لە ڕۆژئاوا دەردەبڕن، ئەوە خەڵکی ڕۆژهەڵاتن بە دەیان هەزار کەس دێنە سەر شەقام... باشە ئەمانە نیشانەی زیندوویی ئەم گەلە نییە کە لەژێر گوشاری دەسەڵاتێکی دیکتاتۆری وەک کۆماری ئیسلامی دێتە مەیدان؟ ئەمە واتە خەڵک سەبارەت بە گیروگرفتەکانی پارچەکانی تر خەسیو نییە. با دوور نەڕۆین، دەنگهەڵبڕینی جەماوەریی خەڵکی کوردستان سەبارەت بە کوشتنی شوانەی سەید قادر کە سەرانسەری کوردستانی تەنییەوە نیشانەی زیندوویی خەبات نەبێ چییە؟ داخرانی دووکان‌و بازاڕ لە ساڵیادی تیرۆری شەهید د. قاسملوو لە کوردستان لە ژێر زەبر‌و زەنگی کۆماری ئیسلامی ئەگەر نیشانەی بەردەوامیی خەبات نییە ئەدی چ مانایەکی هەیە؟ چالاکیی چالاکڤانە مەدەنییەکان لە بوارە جۆربەجۆرەکاندا واتە زیندوویی‌و ئاگایی سیاسی خەڵکی کوردستان. لە وڵاتێکی فرەنەتەوەی وەک ئێراندا کام بزووتنەوەی نەتەوەیی جگە لە بزووتنەوەی نەتەوەیی کورد بوونی هەیە؟ کام بزووتنەوەی کۆمەڵایەتی هەیە جگە لە کورد؟ لە ڕۆژهەڵات کۆمەڵگایەکی زیندوو هەیە کە سەبارەت بە هیچ کێشەیەکی ناوخۆیی‌و پارچەکانی تر خەسیو‌و بێ هەڵوێست نییە. هەر بۆیە دەسەڵاتی کۆماری ئیسلامی لە سەرەتای شۆڕشەوە تا هەنووکە زیاترین هەزینەی ئەمنییەتی‌و نیزامی بۆ کوردستان تەرخان کردووە‌و لە هیچ چەشنە کردەوەیەک بۆ بەرەنگاری لەگەڵ ئەم بزووتنەوەیە درێغی نەکردووە.\nلە هەمووان گرینگتر خۆ باشووری کوردستان قەرزداری حیزبەکانی رۆژهەڵاتە. لەبەر ئەو وتە سواوە غەدری لە خۆی‌و گەلەکەی کردووە کە ئەویش پاراستنی دەسکەوتی هەرێم بووە! بەڵام داخی گرانم ئەوەی وەک هێڵی 36 دەرەجە بۆ باشوور دیاریکرا یان دۆخی سووریا، بۆ ڕۆژهەڵات بووزی نەخوارد!!! کەوابوو دەگەڕێمەوە سەرەتای باسەکەم: سەربەخۆیی حیزبی دێموکرات واتە متمانەی خەڵکی خۆی‌و بێ منەتی لە حیزب‌و پارچەکانی تر!\nجاری خوێندراوه: 1275


ئاراس فه‌تاح و مه‌ریوان ووریا قانع\nسه‌ندیکای ڕۆژنامه‌وانی له هه‌رێمی کوردستانی عێراق ، له دوا ڕاپۆرتی خۆیدا که شه‌شه‌م ڕاپۆرتیه‌تی له باره‌ی بارودۆخی ڕۆژنامه‌وانی هه‌رێمه‌که ، ئاماژه به‌وه کراوه له شه‌ش مانگی کۆتایی ساڵی 2010 دا ڕه‌وشی ڕۆژنامه‌گه‌ری ڕووی له باشی کردووه له‌سه‌ر ئه‌و بنچینه‌یه‌ی وه‌ک له‌و ڕاپۆرته‌دا هاتووه ، هیچ تێرۆر و توندوتیژیه‌ک ڕووی نه‌داوه ، ته‌نها چه‌ند شتێک نه‌بێت.\nله‌م ڕاپۆرته‌دا نیگه‌رانیش ده‌ربڕاوه که هه‌ندێک لایه‌نی سیاسی هه‌رێمه‌که و که‌سایه‌تی ژماره‌یه‌ک داوای یاساییان له‌سه‌ر که‌ناڵه‌کانی میدیا و ڕۆژنامه‌نوسان تۆمارکردووه ، که وه‌ک ده‌ڵێت ئه‌م داوایانه به‌پێی یاسای ڕۆژنامه‌گه‌ری له هه‌رێمه‌که‌دا نه‌بوون که پێشتر ئه‌و یاسایه له په‌رله‌ماندا ده‌نگی له‌سه‌ر درا و سه‌رۆکی هه‌رێمی کوردستانی عێراقیش پاش ئه‌وه‌ی بۆ ده‌سکاریکردن ناردیه‌وه بۆ په‌رله‌مان ئه‌وجا مۆری کرد.\nهه‌ر هاوکاتی ئه‌م ڕاپۆرته خۆجێیه‌ی هه‌رێمه‌که ڕێکخراوی نێونه‌ته‌وه‌یی په‌یامنێرانی بێ سنوور، له‌گه‌ڵ باسکردنی ڕه‌وشی ڕۆژنامه گه‌ری له جیهاندا ، باسیش له هه‌رێمی کوردستانی عێراقیش ده‌کات و له‌و به‌شه‌یدا پشتگیری خۆی بۆ ئازادی ڕۆژنامه‌نووسی دووپاتکردۆته‌وه.\nهه‌ر له‌و ڕاپۆرته‌یدا باس له‌و داوا یاساییانه کراون که پارتی دیموکراتی کوردستانی عێراق له‌سه‌ر هه‌ردوو نوسه‌ر و ڕوناکبیر (دکتۆر مه‌ریوانی ووریا قانع و ئاراس فه‌تاح)\nدواتر وه‌ک له سه‌رچاوه‌کانی هه‌واڵدا ئاماژه‌ی پێکراوه ، به بڕیاری سه‌رۆکی پارتی دیموکراتی کوردستانی عێراق ئه‌و دوو داوا یاساییه‌ی کشاندۆته‌وه.\nپێشتریش ده‌یان داوای یاسایی له‌سه‌ر ژماره‌یه‌ک گۆڤار و ڕۆژنامه تۆمار کراون له‌لایه‌ن ده‌سه‌ڵاته‌وه ، به‌تایبه‌تیش ئه‌و داوایانه له‌سه‌ر ئه‌و گۆڤار و ڕۆژنامانه بوون که له هه‌رێمه‌که‌دا به میدیای ئازاد ناودێر ده‌کرێن.\nئاسۆ که‌ریم ، سه‌رۆکی لیژنه‌ی ڕۆشنبیری له په‌رله‌مانی هه‌رێمی کوردستانی عێراق: ئه‌و داوا یاساییانه‌ی پارتی تۆماری کردوون ڕه‌وایی یاسایی خۆی هه‌یه و کاریش ناکاته سه‌ر ئازادی ڕاده‌ربڕین له هه‌رێمه‌که‌دا.\nئاسۆس ئه‌حمه‌د هه‌ردی ، سه‌رۆکی کۆمپانیای ئاوێنه : کاریگه‌ریه‌کانی ئه‌و داوا یاساییانه زۆر زیاتره له‌وه‌ی که باس ده‌کرێت.\nئاراس فه‌تاح ، نوسه‌ر و ڕوناکبیر : هه‌نگاوی ده‌ست هه‌ڵگرتن له داوا یاساییه‌کان ، هه‌نگاوێکی ژیرانه‌یه به‌ڵام چاوه‌ڕوان نه‌ده‌کرا هه‌ندێ ده‌سته‌واژه له ڕاگه‌یاندنه‌که‌دا به‌کاربهێنرێت.\nدکتۆر مه‌ریوان ووریا قانع ، نوسه‌ر و ڕوناکبیر: هێزی نوێ له کۆمه‌ڵگای کوردیدا بۆ دژایه‌تی کردنی ڕا ده‌ربڕینی ئازاد و میدیای ئازاد دروست بوون.\nموسته‌فا ساڵح که‌ریم ، جێگری سه‌رۆکی سه‌ندیکای ڕۆژنامه‌وانان له هه‌رێمی کوردستانی عێراق: هه‌موارکردنی یاسای ڕۆژنامه‌وانان له هه‌رێمه‌که‌دا به پله‌ی یه‌که‌م له ئه‌ستۆی په‌رله‌مانی هه‌رێمدایه.\nبه‌رنامه‌ی پانۆراما چه‌ند جارێک هه‌وڵی په‌یوه‌ندیکردنیدا به ( فه‌یسه‌ڵ ده‌باغ ) سکرتێری ڕۆژنامه‌وانی سه‌رۆکی هه‌رێمی کوردستانی عێراقه‌وه تا ڕای بزانێت و ڕوونکردنه‌وه‌ی خۆی له‌سه‌ر ڕاگه‌یاندنی ڕاگرتنی داوا یاساییه‌کانی سه‌ر ( مه‌ریوان و ئاراس ) بدات ، به‌ڵام به داخه‌وه وه‌ڵامی په‌یوه‌ندییه ته‌له‌فونییه‌کانی نه‌ده‌دایه‌وه.\nده‌مێکه ده‌گوترێت بۆ هه‌ڵسه‌نگاندنی ڕه‌وشی دیموکراسی و مافه‌کانی مرۆڤ، له هه‌ر شوێنێکی جیهاندا بێت ، سه‌یری ڕه‌وشی میدیای ئازاد بکه و هه‌موو شتێکت پێده‌ڵێت.\nبۆ گوێگرتن له ته‌واوی به‌رنامه‌ی ئه‌م هه‌فته‌یه‌ی پانۆراما ، ده‌توانیت کلیکی ئه‌و فایله ده‌نگیانه‌ی سه‌ره‌وه‌ی ده‌سته چه‌پ بکه‌یت که ماوه‌که‌ی 13:20 خوله‌که.


’’رێککەوتنى ستراتیژى کۆنکرێتى لەگەڵ پارتى’’\nمەلا بەختیار رایگەیاند، كێشە‌و گرفتەكانی یانزە ساڵی نێوان سێهەمین‌و چوارەمین كۆنگرەى یەکێتى، بەپینەوپەڕۆ چارەسەركراو، نەك بەئەقڵانی و بەپێی بەرژەوەندییە باڵاكان، هەربۆیەشە سەرەنجام بەسەعاتێك تێكچوو.\nمەلا بەختیار ئەندامى ئەنجومەنى باڵاى سیاسی و بەرژەوەندى یەکێتى لەکۆبوونەوەیەکدا لەگەڵ بەڕێوەبەری ئۆفێسی پەیوەندییەكانی سەربازیی، لەكونسوڵگەریی هەنگاریا، کێشەکانى یەکێتى بەتایبەت لەدوای رووداوەكانی 8ی تەمموز گەڕاندەوە بۆ سەرەنجامی كۆنگرە "چونكە پرۆگرامی كۆنگرە هەڵەبوو، هەر ئەمەش وایكرد هەڵە بكرێت لەداڕشتنەوەو نوسینەوەی پەیڕەودا‌و سەرەنجامەكەی گەیشتە (8)ی تەمموز"، ئەوەش بەپێی راگەیەنراوێکى نوسینگەکەى.\nوتیشى "نە گفتوگۆ، نە هەڵسەنگاندن، نە رەخنە‌و سەرنج بۆ یانزە ساڵی رابردووی نێوان دوو كۆنگرە نەكراو هەروەك نوسین‌و داڕشتنەوەی پەیڕەویش، كە دەبوو لەكۆنگرە دەنگی لەسەر بدرێ، ئەوەش نەكرا! هەموو ئەمانەش دۆخی یەكێتیان بە(8)ی تەمموز گەیاند".\nمەلا بەختیار باسى لەوەشکرد، ئەوەی لەكوردستان دەگوزەرێ، بەسیستەمكردنی گەندەڵییەو زۆری ژمارەی هێزەكانی چەكدار‌و كارمەندانی حكومەیش بوونەتە بەشێك لەو بەسیستەمكردنە.\nدەشڵێت "هەتا رێككەوتنی سیاسی و ستراتیجی كۆنكرێتی لەنێوان یەكێتی و پارتیدا ئەنجامنەدرێت، ئەوا بەدڵنیاییەوە، هێزی پێشمەرگەش بەتەواوی یەكناخرێتەوە. كە لەئەنجامیشدا ئەو رێككەوتنە ستراتیجییە گرەنتییە هەم بۆ ریفۆرم و هەم بۆ بوژاندنەوەی ژێرخانی ئابوریی‌و چاكسازیی بنەڕەتیش.\nهەروەها لەبارەى هەڵبژاردنى پەرلەمانى عێراقەوە وتى "ئەگەرچی ئەم هەڵبژاردنە پاكتر بوو لەهەڵبژاردنەكانی رابردوو، دەبوو پرۆسەی پێكهێنانی حكومەت بەرەو كۆتایی بچێ، بەڵام وادەرنەچوو، چونكە هەموو حزبەكان دەیانەوێ لەدەسەڵاتبن".\nوتیشی "پێش هەڵبژاردن بەشەش مانگ، رامگەیاندووە حزبە سیاسییەكان ئەگەر بزانن لەهەڵبژاردن دەرناچن، ئەوا كێشە بۆ هەڵبژاردنەكە دروستدەكەن. ئەگەرنا لەدوای هەڵبژاردن، ئەگەر ئەنجامەكەیان بەدڵنەبێت، ئەوا پرۆسەكە تێكدەدەن‌و گرفتی بۆ دروستدەكەن".\nحکومەتى هەرێم: ساڵى داهاتووش بەغدا لەناردنى 200 ملیارەکە بەردەوام دەبێت\n2021.12.20 - 19:32